Ömrünüzü sağlam yaşamaq öz əlinizdə » Qadınla.Com - Qadınlar Birİncidir!\nTarix: 15-03-2015, 17:30\nSəs ver: Dövr dəyişdikcə daha çox şəhərdə yaşayan insanlarda sağlamlıq problemləri əmələ gəlir. Əsasən gənclərin diqqət etməli olduğu bir çox hallar var ki, riayət olunmasa ciddi problemlərə yol aça bilər.Günlük həyatda bir neçə vərdişə yiyələnməklə sağlamlığınızı qoruya blərsiniz:\n1. Gün ərzində ən az 7, ən çox 8 saat yatmaq lazımdır.\nUzunmüddətli araşdırmalar göstərir ki, günlük 7 saatdan az yuxlayan insanlarda daha erkən yaşlarda ölmə riski var. Eyni zamanda gündə 9 saatdan daha çox yatan insanların da bir sıra fiziki problemləri olur. Amerika Yuxu Akademiyası professorlarından Timothy Morgenthalerə görə, günlük 7-8 saat arası yuxu idealdır.\n2. Bayıra çıxmaq və təbiət qoynunda dincəlmək lazımdır.\nİnsanların təbiətlə vəhdətdə yaşaması həm fiziki, həm də zehni cəhətdən çox faydalıdır. Özünüzü mümkün qədər təbii bir ətraf mühütə adaptasiya etməlisiniz. Epidemiology & Community Health jurnalında 2009-cu ildə yayımlanan bir araşdırmaya görə, yaşıllıq olan bölgədə yaşayan insanlar şəhərdə yaşayan insanlarla müqayisədə daha sağlamdır. Təbiətlə vəhdətdə yaşayan insanlar daha az qayğılı olur və yoluxucu xəstəliklərə tutulma ehtimalı daha aşağıdır.\n3. Siqareti atmağın tam zamanıdır.\nSon 10 ildə aparılan onlarla çalışma nəticəsində siqaretin sağlamlığa vurduğu zərərlə bağlı dünya əhalisi maarifləndirilib "New England Journal of Medicine”də yayımlanan son araşdırmalara görə, uzun illər siqaret çəkən insanlar həyatlarının 10 ilini qurban verirlər. Əgər 35 yaşacan siqareti tərgidə bilsəniz, onun yaratdığı ölümcül riskləri minimuma endirə bilərsiniz.\n4. Imkan daxilində yeməyinizi evdə özünüz bişirin.\nKembric Üniversiteti tərəfindən aparılan araşdırmaya görə, yeməyini evdə özləri bişirən Tayvan xalqı, kənarda yemək yeyənlərə nəzərən daha çox yaşayır. Bunun əsas səbəbi: Yeməyinizi özünüz bişirdikdə, nə yediyiniz üzərində güclü bir hakimiyyətə sahib olursunuz. Yeməyinizə sağlıqlı qidalar əlavə edə, miqdarını özünüz müəyyənləşdirə bilərsiniz. 5. Yediyiniz meyvə və tərəvəz miqdarını artırın.\nHarvard Üniversiteti tərəfindən aparılan bir araşdırma davamlı olaraq meyvə və tərəvəz yeyən insanların daha az ürək-damar xəstəliklərinə tutulduğu göstərilib.\n6. Qazlı içkilərdən imtina edin.\nQazlı içkilərdən istifadə imtina etməniz üçün kifayət qədər səbəb var. Amerika Ürək XəstəlikləriTəşkilatı tərəfindən yaradılan Circulation jurnalının apardığı və 6000-dən çox insanın qoşulduğu araşdırmaya görə, gündə ən az bir dəfə qazlı içki içən insanlarda aşağıdakı problemlər ortaya çıxır:\n-Metabolik sindrom simptomları;\n-daha geniş bel;\n-Aclıq qlükozasının pozulması;\n-Yüksək qan təzyiqi və sair;\n7. Daha çox su için-Su həyatdır.\nBöyrək daşlarının yaranmasının qarşısını alır, dərini təravətləndirir və gözəlləşdirir, ifrazat problemlərinin qarşısını alır.\n8. Az oturun.\nBu dövr üçün artıq oturmaq bir xəstəlik adını alıb. Ofis işçiləri, gün ərzində oturma saatlarınızı azaltmaq üçün bir plan hazırlaya bilərsiniz. Məsələn, günün 8 saatını oturaraq keçirdiyiniz bir işdə çalışırsınızsa hər saat 5-7 dəqiqə sizi ayaqda tutacaq bir məşğuliyyət tapın. Beləliklə, gün ərzində oturaraq keçirdiyiniz zamanı 1 saat azalda bilərsiniz. loading... zayka15\nbeyendiyiniz ucun tesekkurler\n16 mart 2015 22:01\n# 10 Birinin nece gulduyunden terbiyesini,neye gulduyunden ise seviyyesini anlaram vipbetul\nBUNLARIN DEMEKM OLARKI HAMISINI EDIRIK,QAZLI ICKILERI DEYE BILMERM\n16 mart 2015 01:33\n# 9 Of,If I stretch my hands,do you hold them in your hands,Sir?Oh, do you look at my tearful eyes even once? ŞehZam\nÇoox yatıram :(\n15 mart 2015 20:51\naz otururam ama bayirda dolasqmaq meselesinde biraz problem var esiye cixmiram\n15 mart 2015 19:07\nhee men cox otururam qazli ickileride sevirem cox yatiram ama bol su icirem..olduqca faydalidi xeber\n15 mart 2015 18:55\n# 6 Sən sadəcə mənimsən...! leyla_258\nhelelik lazim deyil.\n15 mart 2015 18:32\n# 5 SENI SEVDIM DIYE KIZDIYSAN..SENDE BENI SEV DE INTIKAMINI AL..:) Luna-90\nLazim olanda riayet edirem.\n15 mart 2015 18:21\n# 4 Hec zaman Hiss etmediyim Hissi , Hiss etdiyimde,Hiss etdimki, bu Hissi mene Hiss etdiren SeNSeN!¡ my_angel\nOsman Sarıvəlli deyir ki "Hər kim 100 il yaşamasa, Günah onun özündədir"Doğurdan da bu belədir.\nDemək olar qeyd olunan məsləhətlərin hamsına riayət edirəm, sadəcə suyu qış aylarında çox istifadə edə bilmirəm ..\n15 mart 2015 18:12\nher kesin saglamligi oz elindedir,mende bunlarin bezilerine emel edirem\n15 mart 2015 17:47


Xəzərdə Azərbaycanın Türkiyədən dəstək alması məhdudlaşacaq - Lavrovdan mesaj\nİran Prezidenti: “Regiondakı dövlətlərin ərazi bütövlüyünə hörmət edilməsi vacibdir”\n“KamAz” piyadanı vurdu\nXəbər 01/12/2021 13:41\n“Xəzərin hüquqi statusi ilə bağlı Konvensiyanı bir İran tərəfi ratifikasiya etməyib. İndi biz yenidən bu məsələnin üstünə qayıdırıq”\nBunu Rusiya xarici işlər naziri Sergey Lavrov Federasiya Şurasında “hökumət saatında” senatorların suallaırnı cavablandırarkən bildirib.\n“Xəzərin hüquqi statusu ilə bağlı Konvensiya qüvvəyə minəndə prinsipial olaraq yeni vəziyyət yaranacaq. Bu konvensiyanın əsas siyasi və hüquqi nəticəsi ondan ibarətdir ki, beş Xəzəryanı dövlət bu məkanda baş verənlərə görə bütün məsuliyyəti öz üzərinə götürür və Xəzər dənizində xarici dövlətin silahlı qüvvələrinin olmasına imkan vermir. Bəzi qərbli həmkarlarımızın bütün postsovet məkanına, xüsusi ilə də Xəzər dənizinə münasibətdə iştahasını nəzərə alsaq, bu, çox vaxtında verilmiş qərardır”.\nƏlavə edəki, Xəzər dənizinə ən çox xarici aktorları cəlb edən rəsmi Bakıdır. Bu, həm iqtisadi, həm də hərbi və dənizçilik nöqteyi-nəzərindən təlimlərlə bağlıdır. Ən maraqlısı isə Bakı Xəzərlə bağlı Konvensiyanı ratifikasiya edib, Tehran isə hələlik məsələni gecikdirir. İranın da təsdiqi sonrası artıq Xəzərdə kınar ölkələrin iştirakı ilə təlimlər qadağan edilmiş olacaq.\nPakistanın şimal-qərbindəki Xayber-Paxtunxva əyalətində leysan yağışları insan tələfatına səbəb olub. Təbii fəlakət nəticəsində azı 7…\nTürkiyə “Bayraktar Akıncı” döyüş pilotsuz uçan aparatlarının (PUA) ixracına dair ilk müqaviləni imzalayıb. “Anadolu” agentliyi…\nNorveçin paytaxtı Osloda “Taliban” nümayəndələri ilə Əfqanıstan xalqına humanitar yardımın göstərilməsi ilə bağlı danışıqlar başlayıb.…\nRoma Papası Fransisk Müqəddəs Pyotr meydanında dindarlar qarşısında ənənəvi bazar xütbəsi zamanı Ukrayna ətrafındakı vəziyyətlə…\nÇin hökuməti Pekin Olimpiadasına gələn xarici nümayəndə heyətlərinin üzvləri arasında 72 nəfərin koronavirusa yoluxduğunu müəyyən…\nİran BMT Baş Assambleyasında səsvermə hüququnu bərpa edib. Bunu İran İslam Respublikasının BMT-dəki daimi nümayəndəsi…


Vaşinqtonda dinləmələrdə ABŞ-ın Azərbaycandakı səfiri tənqid edildi\n26 Fevral 2016 - 11:44\nVaşinqtonda dinləmələrdə ABŞ-ınAzərbaycandakı səfiri tənqid edildi\nVaşinqtonda yerləşən Cons Hopkins Universitetinin Mərkəzi Asiya və Qafqaz İnstitutunda post-sovet ölkələrinin demokratiya öhdəliklərinə nəzər salan konfrans keçirilib.\n“25 il Mərkəzi Asiya və Qafqazda Demokratiyanın İnkişafı: Bunu necə etmişik” adlı tədbiri giriş sözü ilə açan institutun direktoru Frederik Star deyib ki, konfransın başlıca məqsədi son 25 ildə görülən işlərə, strategiyalara nəzər salaraq nələrin işlədiyinə və daha nələrin görülməli olduğuna aydınlıq gətirməkdir.\n“Demokratiyanı necə inkişaf etdirmişik?” – sualına Makkeyn İnstitutunun Demokratiya və İnsan Haqları üzrə baş direktoru Devid Kramer “Çox pis” deyə cavab verib. Freedom House təşkilatının sabiq prezidenti bildirib ki, Mərkəzi Asiyada demokratiyanın ən aşağı səviyyədə olduğu ölkələr Özbəkistan və Türkmənistan, Qafqazda isə Azərbaycandır.\n“Qafqazdakı ölkələrə Avropa Birliyi və NATO perspektivləri təklif olunmalıdır. Bundan başqa ABŞ-ın oradakı səfirləri bu sahədə səslərini ucaltmalıdır, burada keçirilən dinləmələrdə rəsmilər iştirak etməlidir,” – deyə Freedom House-un sabiq prezidenti vurğulayıb.\n“İki gün öncə səfir (Robert) Sekutanın dərc etdiyi rəy məqaləsi məni məyus etdi. Bu məqalədə o, demokratiya və insan haqlarını səthi qeyd edərək bu sahədə heç bir narahatlıq dilə gətirmədi. O yazıb: "Biz demokratik inkişaf sahəsində də fəaliyyətlərimizi davam etdiririk. Birləşmiş Ştatlar da daxil olmaqla bütün demokratik dövlətlər daimi inkişafdadır. Vacib amil ondan ibarətdir ki, biz daimi olaraq qazandığımız uğurları nəzərdən keçirməli, ictimaiyyətlə inkişaf yollarını açıq müzakirə etmək bacarığına malik olmalıyiq." Mən heç anlamıram ki, bu nə deməkdir. Bu, tamamilə boş bəyanatdır,” – deyə Devid Kramer bildirib.\nTədbirdən sonra Amerikanın Səsinə açıqlamasında Devid Kramer son 25 ildə Qafqaz ölkələrinin bu sahədə ən böyük uğuru və problemindən danışdı: “Şübhəsiz, bu ölkələrin müstəqil olması və ayaq üstə dura bilməsi özü böyük uğurdur. Onlar böyük çətinliklərlə üzləşib. Gürcüstan Rusiyanın hərbi təcavüzünə məruz qalıb, Azərbaycanın isə Dağlıq Qarabağ kimi problemi var. Ancaq artıq 25 ildir ki, bu ölkələr müstəqildir. Deyərdim ki, bu iki ölkə müxtəlif istiqamətlərdə hərəkət edir. Gürcüstan bir çox çatışmazlıqlarla Avro-Atlantik məkana istiqamət alıb. Qorxuram ki, Azərbaycan yanlış istiqamətdə hərəkət edir. Ölkədə azadlıqlar və insan haqları basqılara məruz qalır. Ümidvaram ki, növbəti 25 ildə hər iki ölkənin Avropa ilə geniş inteqrasiyasından danışacağıq”.\nTənqidlərə baxmayaraq, xüsusilə Lora Cyuet region barədə nikbin olduğunu bildirdi. İctimai sorğulara istinad edən Milli Demokratiya İnstitutunun təmsilçisi regiondakı insanları ağıllı olduğunu və strateji düşüncəyə malik olduğunu bildirib.


– İnsanların səhlənkarlığı və xaricdə yaşayan azərbaycanlıların bir hissəsinin Vətənə qayıtması koronavirusa yoluxanların sayının artmasına səbəb olub. Hətta ölkədə xüsusi karantin rejimi qaydalarının yumşaldılmasından sonra virusun guya mövcud olmadığına inananlar artmağa başlayıb. Çünki hələ də xəstəliyin siyasi oyun olduğunu düşünənlər var. Mən onları dar düşüncəli insanlar sayıram. Belə siyasi oyun olmaz. Axı bütün dünyada virus alovlanıb. Yəni inkişaf etmiş bu qədər ölkənin rəhbərləri səhv edir?! Hətta deyirlər ki, guya həkimlər ölən şəxsin qohumlarına virusdan vəfat etdiyini yazmaq üçün pul təklif edirlər. Həkimlərin bu qədər çox pulu var? Vicdan bu qədər itirilib?\n– Bu gün üçün xəstəxanalarda çarpayı sayında problemimiz yoxdur. Amma qaydalara ciddi riayət edilməsə və xəstə sayı artsa, Avropanın taleyini yaşaya bilərik. Çünki koronavirus sürətlə yayılır. Həkimlərə və mütəxəssislərə qulaq asmaq lazımdır. Hər yanlış informasiyalara inanmaq məsləhət deyil. Yalnız rəsmi xəbərlərə etibar etmək lazımdır.\n04, İyul - 18:513714\n04, İyul - 18:432787\n15, İyun - 12:103980\n19, İyun - 15:043684


Özünü qorumaq və yaranan vəziyyətdən daha güclü olmaq - JAMnews\nÖzünü qorumaq və yaranan vəziyyətdən daha güclü olmaq\nMünaqişənin talelər dağıtdığını demək adəti var. Bu deyimin çoxdan şablon hala düşməsinə baxmayaraq, biz, ermənilər və azərbaycanlılar, təəssüf ki, taleyi alt-üst olmuş bir çox insan tanıyırıq. Amma sizə haqqında danışacağım insanlar ayaq üstə durmağı bacarıblar. Onlar özlərini qorudular, vəziyyətdən daha güclü oldular və qalib gəldilər.\nOçerkimin qəhrəmanları haqda eyni zamanda Ermənistan-Azərbaycan münaqişəsinin içində və ondan kənarda yaşadıqlarını demək olar. Onları həm də Qarabağın ölçülərinə görə nisbətən böyük sayılan Askeran rayonun Şoş kəndinin sakinləri olmaları birləşdirir.\nMareta Sarkisyan öz ailəsindən danışır\nYəqin ki, Ermənistan-Azərbaycan münaqişəsi olmasaydı Mareta və Mixail Sarkisyan ailəsi hələ də Bakıda yaşayacaqdı. Ailə hələ də Bakı gəmiqayırma zavodunda işləyərdi, Mixail – Mişa qazanxanaçı-tənəkçi idi, Mareta isə qalvanik sexində işləyirdi.\nİndi isə Maretanın əri ilə birlikdə dağın yamacında səliqəli evləri var, bura meyvə ağacları ilə əhatə olunmuş cığır aparır.\n«Ailəmiz beynəlxalqdır”, – Mareta gülümsəyərək deyir, – gəlinim rus, yeznəm azərbaycanlıdır, xoşbəxtlikdən hamımız sülh, sevgi və həmrəyliklə yaşayırıq. Bizim səkkiz nəvəmiz və altı nəticəmiz var!».\nMareta 1941-ci ildə Stepanakertdə böyük patriarxal ailədə anadan olub. Cəmi 16 yaşı olanda elçi gəliblər. Anası da onu ərə verir. Mareta da anasının sözündən çıxa bilmədi, çünki adət bunu tələb edirdi – birinci qız ərə getməlidir ki, sonra oğlanlar da evlənə bilsinlər.\nOndan səkkiz yaş böyük olan Mişa Maretanı Bakıya aparır.\n«Əvvəl biz Bayılda qalırdıq, sonra zavoddan məzil aldıq və Badamdarda yaşayırdıq. Bu binanın faktiki sakinləri bizim zavodun işçiləri idi, əsasən ruslar və ermənilər».\nBir il sonra, Maretanin 17 yaşı olanda onun ilki – Aleksandr, üç il sonra oğlu Sergey, 1967-ci ildə isə qızı İrina dünyaya gəlir.\nQız ərə gedir, oğlanlar evlənir. Bakıya məcburi köç\nUşaqlar böyüdü. Saşa evləndi, uşaqları oldu. Əvvəllər o valideynləri ilə birlikdə gəmiqayırma zavodunda işləyirdi, Azərbaycan DTX-na radiomexanik-mütəxəssis lazım olanda isə zavod rəhbərliyi Saşanı seçir. Bakıdan məcburi köçənə qədər də DTX-da işləyir.\nSergey məktəbi bitirdikdən sonra Moskvaya gedib, universitetə qəbul olunur, təhsilini bitirdikdən sonra evlənir.\nİrina isə Bakıda atası azərbaycanlı, anası isə tatar olan İsmayıl Nəsibova ərə gedir.\n1988-ci il olur. Sumqayıt hadisələrindən sonra ermənilər Bakıdan köçməyə başlayır.\n«1988-ci ilin qışında qızımın ailəsindən başqa hamımız Ermənistana gəldik,” – Mareta danışır. – “Bizə Ararat rayonunun Zod qəsəbəsində ev verdilər. Orada iş tapmaq çətin idi, və Saşa ailəsi ilə birlikdə Seryojanın yanına Moskvaya köçdü. Onlar tikintidə işləməyə başladılar, daha sonra ev təmiri ilə məşğul oldular».\nÖz bağından payız məhsulları\nMaretanın Bakıya qayıdışı. Yenə də Bakıya məcburi köç. Bakı-Krasnovodsk dəniz paromu. Qarabağda həyat.\nAmma Maretanın pensiyaya çıxmağına cəmi yarım il qalmışdı, həm də qızı hamilə idi və köməyə ehtiyacı var idi.\n«Doğuş ağır keçdi. İrina çoxlu qan itirdi və həkim-anestezioloq əməliyyat vaxtı onun donoru oldu. Onun qan qrupu qızımın qan qrupu ilə eyni idi və əməliyyat vaxtı onun qanını İrinaya köçürdülər. Beləliklə qızım ölümdən qurtuldu…”\nMareta xatirələri sanki təsbeh kimi çəkir.\n«Bir dəfə yeznəm evə kefsiz gəldi və qızıma danışdı ki, evə qayıdarkən yaşlı erməni qadınının necə döyüdüyünü görüb və mənə görə çox narahatdır».\nYəqin ki, bu 1990-cı ilin qışında olub. İsmayıl yoldaşını, qayınanasını və uşaqları Bakı dəniz vağzalına aparır.\n«Orada artıq çox sayda erməni toplaşmışdı”, – Mareta danışır, – “Döyülmüş adamlar, xərəkdə olan xəstələr də çox idi. Bizi milis, bronijiletli və qalxanlı əsgərlər qoruyurdu. Hava buludlu idi, narın qar yağırdı. Əsgərlər paroma minməyə kömək edirdi. İlk növbədə uşaqlar və əlillərə».\nBu parom Xəzər dənizini keçib, qaçqın erməniləri Türkmənistanın Krasnovodsk şəhərinə apardı. Maretanın qızı üçün hər şey demək olar ki, yaxşı qurtardı, o əri ilə birlikdə Moskvaya köçdü.\nMareta isə əri ilə Ermənistana yollandı.\n«Sonra biz Qarabağa, Şoş kəndinə qayıtdıq ,ərim hadisələrdən əvvəl köhnə bir ev almışdı və onu təmir etmişdi. Biz hələ də burada yaşayırıq. Biz müharibəni də burada keçirdik, atışma zamanı zirzəmidə gizləndik».\nMareta və Mişanın kompyuteri var. Demək olar ki, hər gün onu qurur və skaypla uşaqlar və nəvələri ilə danışır. Amma qızı və oğlanları ailələri ilı birlikdə qocaları tez-tez ziyarət edir.\n«Qarabağ mənim rus gəlinimin çox xoşuna gəlir,” – Mareta gülümsəyərək deyir. – “Nəvələrim isə qonaq gələndə qayıtmaq istəmirlər. Təəsüf ki, yeznəm gələ bilmir…”.


Məzəmmət olunan dünya hansıdır? – Ayətullah Misbah Yəzdi cavab verir | Ahliman.info\n26 İyul 11:25\nMəzəmmət olunan dünya hansıdır? – Ayətullah Misbah Yəzdi cavab verir\nAyətullah Muhəmmədtəqi Misbah Yəzdi buyurur: “Qurani-Kərim insanı hidayət etmək üçün aydın yollar təyin etmişdir. İnsan gərək dünya ilə axirət arasında axirəti seçsin. Əgər dünya ləzzətləri axirət üçün olarsa, özü məqsəd olar.\nİlahi təqdir belədir ki, dünyanın bəlaları dəfələrlə olur ki, insan dünyaya bağlanmasın. Çünki insan axirətin cavidan yer olmasının bilməsinə baxmayaraq, dünyanın təsiri altına çox düşər. Ona görə də dünyadan bəhrələnmək istəyər. Quranın bu haqda məşhur dastanları vardır ki, onlardan biri Qarunun dastanıdır.\nQarun – Bəni-İsrayilin zənginlərindən idi ki, sadəcə anbarlarının açarlarını gəzdirmək üçün bir neçə insan lazım idi. İnsan bu sərvəti görən zaman qarşısında böyük bir əzəmət cilvələnirdi. Deyərdilər ki, ey kaş, biz də bu maldan pay alsaydıq.\nTəsəvvür edin ki, bir tərəfdə Qarun kimi bir zəngin insan vardır ki, malını saymaqla bitməz. O biri tərəfdə isə yoxsullar ki, bu mala göz dikiblər.\nAllah Təala buyurur ki, insanların bir dəstəsinin zəngin və bir dəstəsinin yoxsul olması hikmətdəndir. Allah bu yolla bəndələrini imtahana çəkər. Çünki o zaman ki, yoxsulları ibadət halda görərlər, məsxərə edib deyərlər ki, bunlar behişt əhlidirlər. Allah bu insanlara xüsusi nemət vermişdir və bizə verməmişdir? Ancaq Allah yaxşı bilir ki, hansı bəndəsi şakirdir və hansı bəndəsi nəfsinə məğlubdur.(Tebyan/Deyerler)\nO kəs ki, həqiqi mömindir – heç bir zaman demir ki, biz başqalarından üstünük. Əgər yoxsuldurlarsa, gərək onlara xüsusi hörmət edək. Haqqımız yoxdur ki, onlara həqarət gözü ilə baxaq. Çünki o kəslər ki, Allaha ibadət edirlər – behişt əhlidirlər. Onlar Allah yanında o kəslərdən üstündürlər ki, sərvətləri vardır və sərvətlərinə görə insanların arasında qürurla yaşayır və təkəbbür edirlər.\nAllah Təala peyğəmbərlərinə (ə) buyurur ki, özünüzü o insanlar ki, ibadətlə məşğuldurlar – onlara vəqf edin. Onlardan ayrılmayın və gözünüzü onların üstündən çəkməyin. Ancaq o kəslər ki, Allahın zikrindən qafildirlər – onların ardınca getməyin.\nQuran ayələrinin bir çoxunun Həzrət Peyğəmbərə (s) xitab etməsinə baxmayaraq, əslində bütün insanlara xitab edərək, nəyisə başa salmağa çalışır.\nYoxsulluq və zənginlikdə imtahan vardır. Hər kəsin öz vəzifəsi vardır. Yoxsul insan gərək həyat yoldaşının və uşaqlarının dolanışığını təmin etmək üçün çalışsın. Çünki bu uşaqların böyüklər kimi tutumu yoxdur. Elə rəftar etsinlər ki, din və ruhanilikdən uzaqlaşmasınlar. Bu, dünyaya bağlanmaq deyildir, çünki hədəf – Allahın razılığıdır. Vəzifəni yerinə yetirməklə dünyaya bağlanmaq arasında fərq vardır.\nƏgər insan dünyada axirət niyyətilə ilə iş görərsə, dünyaya bağlanmaq olmaz. Əksinə, ibadət olar. O kəs ki, övladının ruzisi üçün səy göstərər – ibadət edər.\nQuranda dünyaya bağlanmaq dedikdə, ondan həvəs və nəfsini sakitləşdirmək üçün istifadə etmək nəzərdə tutulur. Dünya malı imtahan üçündür. Zəngin insanlar rahat yata bilmirlər. Çünki Allah elə bu dünyada da onlara sərvətləri ilə əzab verir. Bu insanların nə dünyası vardır, nə də axirətləri”.


02-12-2015 / 13:17\nKaspersky şirkəti Bakutel 2015 sərgisində yeni məhsullarını təqdim edir.\nŞirkətdən Xeberler.az-a verilən məlumata görə, təqdim olunan yeni məhsullardan biri də “Save kids” adlı tətbiqdir.\nBu tətbiq uşaqların internetdə təhlükəsizliyini təmin etmək üçün yaradılıb. Məhsul valideynlərin istifadəsi üçün nəzərdə tutulub.\nBelə ki, valideynlər uşaqları internetdə hər hansı bir mənfi təsirdən qorumaq məqsədilə adıçəkilən tətbiqi telefonlarına yükləyə, nəticədə uşağın internetdə hansı saytlara daxil olduğunu, Facebook-dakı dost siyahısını, Google-da hansı sözləri axtarışa verdiyini öyrənə bilərlər.\n“Save kids” tətbiqinin istifadəsi iki rejimdə həyata keçirilir. Bir rejim valideynin, digəri isə uşağın telefonuna yüklənir. Beləliklə, uşağın aktivliyi haqqında məlumat dərhal valideynin smartfonuna daxil olur.\nTətbiq valideynə uşağın maraq dairəsi, problemləri, istəkləri ilə yaxından tanış olmağa imkan verir. Belə ki, uşağın Facebook-da dostlarının sayının birdən çoxalması onun hesabının sındırılması nəticəsində baş verə bilər. Yaxud da dostlarının sayının birdən-birə azalması onun ünsiyyət problemi olduğuna işarələnə bilər.\n"Save kids" valideynlərə uşaqlarını daha yaxından tanımağa kömək edir.\nYeniyetmələr üçün “KeepVision” proqramı təqdim olunub


Dubaydan Sifariş İlə İstənilən Məhsulun Gətirilməsi!\nPower Bank akkumulyatorları 31\nFitnes qolbaqları 63\nQoruyucu örtüklər 33\nEhtiyat hissələri 71\nSmart Saatlar 168\nDubaydan sifariş ilə istənilən məhsulun gətirilməsi!\nDubaydan sifariş edilən məhsullar sırasında ilk başda mobil telefonlar gəlir. Çünki mobil telefonların Dubaydan gətirilməsi daha ucuz başa gəlir. Həmçinin saytımızda telefonlarla yanaşı, digər məhsullar; kosmetikalar, velosipedlər, qab-qacaqlar, elektronik əşyalar da Dubaydan sifariş ilə gətirilir.\nDubaydan sifariş etmək sizin üçün çətin gəlirsə, saytımızda hazır sifariş edilib gətirilmiş məhsullardan ala bilərsiniz. Bu zaman siz daha ucuz qiymətə olduqları üçün büdcənizə, həmçinin, sifariş sürətli olduğu üçün vaxtınıza qənaət etmiş olacaqsınız. Seçimlərimiz isə kifayət qədər çoxdur.\nSamsung Galaxy S9+ Dual Sim - 64GB,6GB Ram,4G LTE, Lilac Purple\nSamsung Galaxy S9+ Dual Sim - 64GB,6GB Ram,4G LTE, Sunrise Gold\nSamsung Galaxy S9+ Dual Sim - 64GB,6GB Ram,4G LTE, Blue\nDubaydan sifariş ilə hansı məhsulları gətirmək istəyərdiniz? Bunun üçün sizə Mimelon.com kömək edəcəkdir. Bir çox lazimi məhsulların satışını həyata keçirən saytımızdan arzu etdiyiniz məhsulun gətirilməsi mümkündür. Dubaydan sifariş vaitəsilə hər hansı bir cihazı, qurğunu, avadanlığı satın ala bilərsiniz.\nDubaydan sifariş etmək qərarına gəlmisinizsə, əvvəlcə, saytımızın məhsullarına nəzər sala bilərsiniz. Burada geniş avadanlıq seçimi var ki, rahatlıqla Dubaydan sifariş edə bilərsiniz. Xüsusilə büdcəsinə qənaət etmək istəyənlər üçün möhtəşəm seçimdir. Məhsullarımızla tanış olmaq üçün saytımızı diqqətlə nəzərdən keçirməyinizi tövsiyə edirik.


Xəbər 25/01/2020 14:27\n“Türkiyənin Malatya ve Elazığ şəhərlərində 500-dən çox azərbaycanlı tələbə təhsil alır. Tətil olduğu üçün onlardan bir çoxu Azərbaycana gedib”.\nBunu “Report”un Türkiyə bürosuna açıqlamasında Azərbaycanın Türkiyədəki Səfirliyinin Təhsil müşaviri Nəcibə Nəsibova deyib.\nOnun sözlərinə görə, həmin tələbələrin müəyyən hissəsi hazırda imtahanlarla əlaqədar olaraq Türkiyədədirlər: “Ölkədə bir həftəlik fövqəladə vəziyyət elan olunduğu üçün aidiyyati qurumlar tərəfindən onların bölgədən uzaqlaşdırılması ilə bağlı danışıqlar aparılır”.\nAzərbaycanın Türkiyədəki Səfirliyi Malatya ve Elazığ şəhərlərində təhsil alan azərbaycanlı tələbələrin valideynlərini narahat olmamağı çağırıb:\n“Biz bilirik ki, həmin tələbələrin valideyinləri narahatdır. Ancaq onlara demək istəyirik ki, azərbaycanlı tələbələr arasında xəsarət alan və ya ölən yoxdur. Universitətlərlə sıx əlaqədəyəm. Burada imtahanları olan tələbələri mövcud vəziyyətə görə Azərbaycana göndərə və ya bölgədən müvəqqəti uzaqlaşdıra bilərik”.\nAçar sözlər:açıqlama, Azərbaycan, Türkiyə


epikürsayağı həzz - Sözaltı Sözlük\n1. bu sifarişi verən: lucifermorningstar epikür fəlsəfəsində idrakın əsasını duyğular təşkil edir. xeyir və şər anlayışı da duyğularla əldə olunur. zirvə isə həzz, zövq və məmnunluq hisləridir. insan bunlara mane olan hər bir şeydən çəkinməlidir. həyatdan həzz alma və iztirablardan çəkinmə hər bir insanın məqsədi olmalıdır. xoşbəxt olmaq üçün möhkəm və dayanıqlı həzz halını yaşamaq lazımdır.\n25.07.2021 01:55, sonra baxarıq


Yanvar 17, 2011 Müəllif Mukhtarov\t6 Şərh\nFikirlərinizi bizimlə bölüşün, unutmayin ki, ola bilər siz düz deyirsiniz ola bilər biz düz deyirik ama hər iki halda həqiqətə yaxınlaşırıq!\n“” üçün 6 cavab\nYanvar 17, 2011 tarixində, saat 15:04\n🙂 Onu qeyd edim ki, maraqlı məlumatların var, Toğrul. Mənim bildiyimə görə sənin fəaliyyət dairən çoxşaxəlidi. Blogunda öz məşğul olduğun fəaliyyətlərlə bağlı da məlumatlar yerləşdirsən yaxşı olar. Həm özünü daha da inkişaf etdirər, həm də oxucuları maarifləndirmiş olarsan.\nYanvar 17, 2011 tarixində, saat 15:10\nHəqiqət gec tez üzə çıxır. fikirləri bölüşmək yaxşıdır. Təbii ki hamı fikrinin düz olmasıni istəyir və haradan qaynaqlandığının ( düzgün və ya yanlış mənbə) fərqinə varmadan fikrinin düzgünlüyünü isbat etməyə çalışır. Bunun özünün də müəyyən səbəbi var. bəzi bu cür fikir mübadiləsi aparılan səhifələrdə şərhlərin təhqiramiz şəkildə olmamasını desələr də, artıq şərhlərdən hiss olunur ki, yazarlar bir-birindən üstün olduqlarını göstərmək isteyir. Beləcə sağlam fikir mübadiləsi artıq arxa plana keçir və qoyulmuş mövzu deyişməyə çevrilir. inanıram ki, bu blogda həqiqi sağlam fikir mübadiləsi gedecek.\nYanvar 17, 2011 tarixində, saat 15:11\nTogrul zehmet olmasa Qarabag movzusunu muzakire edin ve vetenperverlik hissini cavanlarimiza ashilayin.\nTogrul Medeni Irs haqqinda movzular salsan sevinerem.\nYanvar 17, 2011 tarixində, saat 15:12\nÇox maraqlı bloqun var, öz bloqunda şeirlərini dərc edən ilk insansan. Sənə uğurlar arzulayıram, daha da təcrübəli olmağını diləyirəm\nYanvar 17, 2011 tarixində, saat 15:15\nCooo x sag ol Samir qardash oyrenecey hele cox shey var bu blogda


Mətbəxdəki Meril Strip - MÜSAHİBƏ\n3 Mart 2012 10:30\nÜç “Oskar” sahibi, amerikalı kino və teatr aktrisası Meri Luiz Strip 22 iyun 1949-cu ildə Nyu-Cersi ştatında dünyaya gəlib. Hollivudun əsas primalarından biri hesab olunan Meril Strip aktrisalıq karyerasına 70-ci illərdə Maykl Çiminonun 5 oskarlı “Maral ovçusu” filmi ilə başlayıb. Strip həm “Şeytan Prada geyinir” filmindəki kimi komik rolların, həm də “Afrikadan” filmi kimi birinci dərəcəli dramların öhdəsindən ustalıqla gəlir. O, “Oskar”a namizəd göstərilənlər arasında da rekord sahibidi. Düz 17 dəfə Amerika Kino akademiyasının əsas mükafatı olan Oskara namizəd göstərilib və bunlardan 3-ündə qalib gəlib. Aktrisa birinci Oskarını “Kramer Kramerə qarşı” (rejissor: Robert Benton), ikincisini “Sofinin seçimi” (rejissor: Alan J. Pakula), üçüncü və son Oskarını isə bu il “Dəmir Ledi” (rejissor: Fillida Lloyd) filminə görə qazanıb.\nAmerikalıların xüsusi sevgi bəslədiyi Meril Stripin musahibəsini sizə təqdim edirik.\n- Deyirlər ki, evində televizor olan hər amerikalı Culiya Çayldı tanıyır. Bəs siz onun şoularına baxmısınız?\n- Mən Nyu Cersidə böyümüşəm. Hər dəfə məktəbdən evə qayıdanda anamı Culiya Çayldın şousuna baxan görürdüm. O, nəinki yemək bişirməyi sevmirdi, hətta kartof püresini də satın alırdı. On yaşım vardı. Qonşu qızın yanına getmişdim. O, anasına kartof soymağa kömək eləyirdi. Heç vaxt çiy kartof görməmişdim. Onlardan neylədiklərini soruşdum. Qızın anası “Kartof püresi bişirməyə hazırlaşırıq” deyə cavab verdi. Mən yenə soruşdum: “məgər kartof püresi qutudan çıxmır ki?!” Anamın bəzi qanunları vardı – nahara hazırlıq 20 dəqiqədən artıq çəkməməli idi. O, çox şeylə maraqlanırdı, yemək bişirməkdən başqa. “Culi və Culiya” filmində mən bilərək Culiya Çayldı ideallaşdırmışam. Bir də öz anamın ideal obrazını yaratmağa çalışmışam: Anam həyatı çox sevən və ondan necə ləzzət alacağını bilən qadın idi və bu cəhətdən Culia Çaylda çox bənzəyirdi. Məndə atamdan çox şey var, ancaq bütün ömrüm boyu anama bənzəmək istəmişəm. Culiya Çayld rolu – mənim anama olan ehtiramımın ifadəsidir.\n- Nə vaxtsa öz qəhrəmanınızla görüşmüsünüz?\n- İyirmi il əvvəl “Mothers and others” adlanan bir qrupu dəstəkləyirdim. Bu qrup təbii ərzaqların supermarketlərə çatdırılması ilə məşğul idi. O vaxt mən həmişə dondurulmuş və konservləşdirilmiş qidaya qarşı çıxan Culiya Çayldla əlaqə saxlamağa çalışdım. O, öz tərsliyini açıq-aydın nümayiş etdirərək bizə qarşı çıxdı və bizi kobud şəkildə tənqid də elədi. Hərçənd söhbətin nədən getdiyini yaxşı bilmirdi. Yadımdadı ki, onda çox pis olmuşdum.\n- Yəqin ki, bu rola hazırlaşmaq üçün çox vaxt sərf eləməmisiniz.\n-Mənim Culiya Çaylsın şəxsi həyatından o qədər də xəbərim yox idi. Hətta onun kitabı əsasında heç vaxt yemək bişirməmişdim. Lakin çəkilməyə başlayandan sonra onu kəşf etdim və anladım ki, o, özünə görə bir dahi imiş.\n- Bir aşpaz kimi siz Culia Çaylda, yoxsa ananıza daha yaxınsınız?\n-Əvvəllər ikisinin arasında bir yerdəydim. Lakin “Culi və Culiya” filmindən sonra Culiyaya yaxınlaşdım. Studiyada istədiyim qədər təcrübələr toplamağa kömək eləyən əsl mətbəx yaradılmışdı. Amma yaxşı yemək bişirmək üçün daim təcrübə lazımdır və düzünü desəm, mən özümü çəkiliş meydanında daha inamlı hiss edirəm. Bilirsiniz, son otuz ildə dəfələrlə toyuq qızartmışam, amma çəkiliş prosesində məlum oldu ki, çox şeyi səhv edirmişəm. Culiyanın resepti isə çox sadədi. Ona əməl eləyəndən sonra siz yaxşı ilə mükəmməl arasındakı fərqi hiss edirsiniz. Düzdü, mən o toyuğu hazırlayanda “Bəs Culiyanın mənim kimi dörd uşağı olsaydı, yenə də bu cür hazırlayardı, yoxsa yox?” deyə fikirləşməkdən özümü saxlaya bilmədim.\n- Yəqin ki, “Culi və Culiya” filmindən əvvəl də fransız mətbəxi ilə də tanış idiniz..\n- Əlbəttə, xüsusilə də söhbət restoranlardan gedəndə. Bu və ya digər yeməyi necə hazırlamaqsa mənim üçün elə indi də sirr olaraq qalır. Filmdə gördüyünüz bütün yeməkləri kulinar məsləhətçi Syuzan Spancen və baş aşpaz Kolin Flinn hazırlayıblar. Hər gün çəkiliş vaxtı meydançaya çəkilişdə istifadə olunacaq yeməklərin gözəl ətri yayılırdı. Spancen və Flinnin meydançada şəxsi mətbəxləri vardı - buterbroddan tutmuş ördəyə qədər bütün şedevrlərini orda hazırlayırdılar.\n- “Culi və Culiya”nın çəkilişlərində ən çox hansı səhnədə çətinlik çəkmisiniz?\n-Ən çətini omleti “Cordon Bleu” kursunun tələbələri ilə eyni vaxtda çevirməli olduğum səhnənin çəkilişləri idi. Spancen və Flinn omleti çevirmək qaydasını mənə çəkilişdən bir neçə dəqiqə əvvəl öyrətmişdilər.\n- Yemək bişirəndə ən çox nəyə diqqət yetirmək lazımdı?\n- Ən vacib məsələ bıçaqların çox iti olmağıdı. Culiya: “Bıçaqlarınızı həmişə səylə yuyun, qurulayın və itiləyin. Iti bıçaqlar möcüzələr yaradır!” – deməyi sevirdi.\n- Həyat yoldaşınız da yemək hazırlaya bilir?\n- Uşaqlar kiçik olan bunsuz keçinmək mümkün deyildi.\n- Bəs sizin yeməklərinizi bəyənir?\n- O, mənim bişirdiyim hər şeyi yeyir və tərifləyir – çox diqqətli insandı. Hətta nəsə alınmayanda özünü elə aparır, sanki bu onun həyatında yediyi ən ləzzətli yeməkdir. Düzü, yemək istədiyim kimi alınmayanda üzr istəmirəm, çünki bu yeməkdən qalan təəssüratı pozur. Əgər heç kim yeməyin pis olduğunu hiss eləmirsə, onda susmaq ən yaxşısıdır. Bunu Culiyadan öyrənmişəm.\n- Deyirlər ki, Sizin ideal evliliyiniz var...\n- Bütün evliliklər kimi mənim evliliyim də idealdan uzaqdı və heç bir sirri də yoxdu - yaxşı yemək bişirmək bacarığımı nəzərə almasaq... Mən, demək olar ki, hər axşam yemək bişirirəm. Yalnız evdən çıxdığımız günləri saymasaq.. Bu isə tez-tez olur. Bir az seyrək olmasını istərdim.\n- Siz, karyera pillələrini çox sürətlə qalxdınız, amma yəqin, zamanla daha böyük uğur qazanacağınızı heç kim gözləmirdi.\n- Son beş ildə mənim seçmək imkanım əvvəlkindən daha çoxdur. Niyə belə olduğunu bilmirəm, amma məncə, səbəb artıq studiyalarda qərar qəbul edən icraçı direktorların qadın olmasıdı. Sirr deyil ki, hər şey pul olan yerdən başlayır. Deməli, bu mənim əməyim deyil.\n- Müsahibələrinizin birində demişdiniz ki, aktyorluq sənətinə sadiq qalmaq asan deyil.\n- Mən dram məktəbində oxuyanda Conatan Şellin “Yerin taleyi” kitabına vurulmuşdum və ətraf mühitin qorunması məsələsi ilə ciddi səkildə maraqlanmağa başlamışdım. Mənə elə gəlirdi ki, bu ən çox diqqət tələb eləyən problemdi. Amma zamanla anladım ki, bizim hər hansı faydalı fəaliyyət sahələri, yaxud ləzzətli yeməklər qədər incəsənətə də ehtiyacımız var. Bu, bizə ilham üçün, yaşamağa davam edə bilməyimiz üçün lazımdır.\n- Kişilərin mətbəxdə qadınlardan daha cəlbedici göründüyü fikrilə razısınız?\n- Baxır kim üçün: qadınlara görə - ola bilər, ancaq kişi üçün mətbəxdəki qadın qədər cəlbedici heç nə yoxdur. (gülür)\nTərcümə etdi: Sahilə Aslanova


ABŞ Əfqanıstan uğursuzluğunu Pakistanın üzərinə yıxır – Trampın yeni "qarışıq müharibə strategiyası" necə önlənəcək? - TƏHLİL\n15 Sentyabr 2017 - 09:30\nABŞ Əfqanıstan uğursuzluğunu Pakistanın üzərinə yıxır –Trampın yeni "qarışıq müharibə strategiyası" necə önlənəcək? - TƏHLİL\n"Anadolu" agentliyi, Türkiyə\n21 avqust 2017-ci ildə yeni Əfqanıstan strategiyasını açıqlayan ABŞ prezidenti Donald Tramp “Qələbə qazanmadan davam edən Əfqanıstan müharibəsilə əlaqədar olaraq ABŞ xalqının yaşadığı məyusluğu bölüşdüyünü” dilə gətirmişdi. ABŞ Xarici işlər naziri Reks Tillersonun və Trampın “Son illərdə ABŞ və Pakistan arasında inam problemi var”, “Pakistan terror təşkilatları üçün təhlükəsiz liman halına gəlib”, “Bu durum Əfqanıstandakı sülhə mane olur” və “Pakistan siyasətini dəyişdirməzsə hər şeyi itirəcək” kimi açıqlamaları və ABŞ-ın 60 illik müttəfiqi olan Pakistanı Əfqanıstandakı uğursuzluğunun “günah keçisi” seçməsi Pakistanda böyük bir məyusluq yaradıb.\nPakistan, “Dünyanın heç bir ölkəsi terrorizmə qarşı Pakistandan daha artıq mübarizə etməmiş və sərhədləri xaricindəki terror üzündən Pakistandan daha artıq zərər görməmişdir” deyərək, Tramp və Tillersonun “terroristlərə təhlükəsiz liman” təminetmə iddialarını rədd edib, eyni zamanda “Pakistanın və millətinin terrorla mübarizədə göstərdiyi böyük səylərin və fədakarlıqların inkar edilməsilə əlaqədar olaraq” yaşadığı bu məyusluğu da açıqca ifadə edib.\nƏfqanıstan məcarasında ətəkləri od tutan supergücün, İraqda olduğu kimi, bir “günah keçisi” axtardığını meydana çıxaran bu açıqlama, xüsusən də “Pakistanın sivilizasiyaya və sülhə bağlılığını göstərməsinin zamanı gəlib” sözləri Pakistan parlamenti tərəfindən, Tramp və administrasiyasının diplomatik nəzakətsizliyi bir yana, “Ölkənin suverenliyinə və bütövlüyünə birbaşa təhdid” olaraq qəbul edilib.\nPakistanın ABŞ hakimiyyəti tərəfindən günahlandırılması çox ciddi və arxası kəsilməyəcək bir durum kimi görünür. NATO-nun Əfqanıstandakı birliklərinin komandanı Con Nikolsonun (John Nicholson) “Əfqanıstan Talibanının Peşavər və Kettada yuvalanması” iddiası, təhdidin haralara gedib çata biləcəyini də gözlər önünə sərir.\nPakistan hökuməti və siyasi partiyaları ABŞ-ın bu mövqeyi qarşısında ölkənin suverenliyi və müdafiəsi məsələsində birləşərək heç bir siyasi ayrılıq nümayiş etdirməyən birlik bəyanatı veriblər.\nPakistanın Baş naziri Şahid Hakan Abbasi bu iddialara cavab olaraq, Trampın da özündən öncəkilər kimi uğursuzluq taleyini bölüşəcəyini, Əfqanıstanda başından bəri hərbi strategiyanın işə yaramadığını, siyasi həll yolu tapılmasının lazım olduğunu və hökumətinin terrorla mübarizəni dəstəklərkən, müharibənin Pakistana sıçramasına əsla izin verməyəcəyini açıqlayıb.\nPakistanın Baş qərargah rəisi Kamer Cavid Bajva, Düşənbə Terrorla Mübarizə Koordinasiya Mexanizminin toplantısında Trampın iddialarını rədd edərək terrorun beynəlxalq bir təhdid olduğunu və Pakistanın öz torpaqlarını, heç bir fərq qoymadan bütün terror təşkilatları üçün təhlükəsiz liman olmaqdan çıxardığını, Əfqanıstanda əməkdaşlığı təmin etdiklərini və əfqan müharibəsini Pakistana gətirməməkdə qərarlı olduqlarını ifadə edib. Bajva Pakistan Baş qərargahında isə ABŞ böyük elçisinə “ABŞ-dan maliyyə və təchizat yardımı deyil, bizi anlayıb güvənməsini və terrorla mübarizədə verdiyimiz töhfələri görməsini istəyirik”– deyib.\nTrampın açıqlamasından sonra ABŞ ziyarətini təxirə salan Pakistan Xarici işlər naziri Havace Məhəmməd Asif isə “Pakistan ABŞ-ın 60 illik etibarlı müttəfiqidir. Bu ittifaq dolayı və birbaşa olaraq Pakistana çox zərər vermişdir. Əfqanıstanda sülh Pakistan üçün də önəmlidir. ABŞ-dan Əfqanıstandan yönləndirilən və hələ davam edən, insansız hava vasitələrilə həyata keçirilən hücumları önləməsini, sərhəddə tikanlı məftil çəkilməsini tələb etdik. Pakistan terrora ciddi sayda qurban verdi. Buna görə ABŞ-a yardımçı olduq”, – deyib. Əfqan əsgərlərinin ABŞ silahlarını Talibana satdığını ifadə edən nazir, “ABŞ Pakistana güvənmirsə, 35 ildir qəbul etdiyimiz əfqan qaçqınlarını geri qəbul etməyə hazır olmalıdı” deyərək, qaçqın kozırını irəli sürüb.\nPakistanın Daxili işlər naziri Ahsen İkbal da “Talibanın Pakistanda gizlənməsi” iddialarına, “Əfqanıstanın 40%-nə nəzarət edən Talibanın gizlənmək üçün Pakistana ehtiyacının olmadığını, Pakistanın illərdir həyata keçirdiyi əməliyyatlarla, Şimali Vəziristan da daxil olmaqla, bir çox bölgəni terrordan təmizlədiyini” ifadə edərək, "ABŞ ən azı bu əməliyyatları görməlidir”- deyib.\nPakistan Tahriki İnsaf (PTİ) partiyasının mətbuat katibi Şirin Mezarinin “Pakistan hədəf halına gətirilərkən, ABŞ-ın Cənubi və Orta Asiyaya görə məsuliyyət daşıyan vəzifəli şəxsi olan Alis Uelsimi qəbul edəcəyik” açıqlaması və xalq etirazları nəticəsində, ABŞ-ın İslamabad Böyük Elçiliyi bu ziyarəti təxirə salmağa məcbur olub.\nPakistan Xalq Partiyasının mətbuat katibi senator Ferhatullah Babar isə sərhəddəki qarşılıqlı keçid iddialarının təsdiq ediləmədiyini, Pakistan, Əfqanıstan, Çin və Tacikistanın təsirli bir rol oynayaraq bu cür yanlış anlamaların düzəldilə biləcəyini açıqlayıb.\nNikolsonun Talibanı gizlətməklə günahlandırdığı Hayber Pahtunhva əyaləti və PTİ hökumətinin mətbuat katibi Şah Ferman, Pakistanın ABŞ-da yaşayan keçmiş Vaşinqton səfiri Hüseyin Hakkaninin (2008-2011-ci illər) bir məqaləsində “Benazir hökuməti ABŞ-ın stansiya rəisi (CİA-nin Pakistan bürosunun rəhbəri – tərc.) kimi çalışır” etirafına istinad edərək “Pakistanı Hakkani hərakatını dəstəkləməkdə günahlandıran ABŞ Talibanın yerini haradan bilir? Yoxsa, bura onları özlərimi göndərir?” deyərək, ABŞ-ın Talibanın Peşavərdə olması haqqında bir kəşfiyyat informasiyası vars, bunu Pakistanla mübadilə etməli olduğunu bildirib.\nBəlucistanın Mənzil-tikinti naziri Mir Əhməd Buqti də “Nə Ketta, nə də Bəlucistan əyalətində Əfqan Talibanı yoxdur. Pakistan hökumətinin Əfqanıstanın 40%-nə nəzarət edən Talibana qarşı sərhəd nəzarətini möhkəmləndirdiyini və heç bir yad ünsürün ölkəsində əməliyyat aparmasına imkan qalmadığını” açıqlayaraq, Nikolsonun iddialarını rədd edib.\nTramp Pentaqon xəttinə çəkilib\nPakistan Talibanı lideri Molla Fəzlullahın Əfqanıstanda gizləndiyi və Pakistan hücumlarını oradan təşkil etdiyi, Əfqanıstan Milli Təhlükəsizlik Müdürlüyü (NDS), Hind Kəşfiyyat Təşkilatı (RAW) və işgal gücü casusluq şəbəkəsi tərəfindən dəstəklənən terrorçuların Pakistanda fəaliyyət göstərməsi haqqındakı iddalar ABŞ-ın, terrorçulara “təhlükəsiz liman” olmaqla günahlandırılan Pakistana öncədən formalaşmış mənfi rəylə yanaşdığını göstərir. ABŞ-da Tramp hakimiyyətinin iş başına gəlməsinin mövcud durumu Pakistanın əleyhinə çevirməsi Əfqanıstan müharibəsinə qarşı çıxan Trampın Pentaqon xəttinə gəlməsi tezisini dəstəkləyir.\nƏfqanıstanın Baş qərargah rəisinin sentyabrın 6-da verdiyi “İran Talibana silah verir” açıqlaması və ABŞ-ın görüş üçün qapı araladığı Taliban üzərindəki Pakistanın siyasi gücünün sabah özünə qarşı dönə biləcəyinə ehtimal verməsi burada ciddi əhəmiyyət kəsb edir.\nPakistanın keçmiş prezidenti Pərviz Müşərrəfin Əfqanıstandakı müharibəyə ən çətin dövrdə ABŞ-ın yanında qatılması Talibanı İran, Rusiya və Çinə doğru itələyib. Görünən odur ki, general Əyyub Xandan sabiq baş nazir Navaz Şərifə qədər ABŞ-ın yedəyində gedən Pakistanın BMT TŞ-yə etibar etmək yerinə real bir Əfqanıstan siyasəti qurması lazım olacaq.\nKəşmir probleminin həlli regiondakı bütün balansı dəyişdirə bilər\nABŞ Cənubi Asiyada, Əfqanıstandan Banqladeşə qədər, suveren güclərin təmsilçisi olaraq Hindistanı görür. Bu məqsədlə ABŞ, Əfqanıstanda Hindistana geniş bir kəşfiyyat şəbəkəsi qurduraraq, Çinin artan iqtisadi və hərbi təsirini və “ifrat” müsəlmanlığın yüksəlişini məhdudlaşdırmaq üçün onunla strateji tərəfdaşlığa, yüksək texnologiya məhsulu olan silahlar və təchizat verməmək şərtilə strateji müdafiə tərəfdaşlığına girib.\nABŞ-ın Cənubi Asiyada vəkalət verdiyi, Kəşmir məsələsində residivist olan Hindistanla ortaya çıxacaq strateji müharibəni davam etdirmək yerli aktyorlardan çox Çinə, Rusiyaya və İrana qalacaq. Çinli və rus məmurların açıqlamaları terrorla mübarizədə İslamabadın ABŞ qarşısında yalnız buraxılmadığının bir əlamətidir. Cənubi Asiyadakı Çin nüfuzuna qarşı “qlobal balans ünsürü” olaraq Hindistanın prosesə daxil edilməsilə “Pakistanın ABŞ-dan asılılığı” geridə qaldı. “Pakistan ABŞ və Qərbdən əmr ala bilməz” şüarları Pakistanda yüksəlsə də, 70 illik Kəşmir probleminin həlli, iki nüvə gücü olan Pakistan və Hindistan arasında sülhün və sabitliyin təmin edilməsi regiondakı bütün balansı, başda Əfqanıstan olmaqla, müsbət istiqamətdə dəyişə bilər.\nNəticə etibarı ilə, 16 ildir davam edən, 700 milyard dollarlıq hərbi xərcə və minlərlə canın getməsinə səbəb olan Əfqanıstan müharibəsində, problemi müzakirələr və dinc yollarla həll etmə səylərinə və tövsiyələrinə rəğmən, hərbi güc tətbiq etməyi seçən Vaşinqton hakimiyyətinin öz uğursuz strategiyaları üzündən Pakistanı günahlandırması çox rasional görünmür.\nABŞ, Suriyada etdiyi kimi, tərəflərlə və bölgə ölkələrilə məsləhətləşsəydi, Əfqanıstanda 100 min əsgərlə həyata keçirə bilmədiyi köhnə strategiyanı yeni kimi göstərib, 8400 əsgərə əlavə edəcəyi 3500 əsgərlə eyni səhvi təkrarlayıb fərqli bir nəticə gözləmək durumunda qalmazdı.\nHərbi mütəxəssislər bu görüşdədirlər ki, Tramp ABŞ-ı Əfqanıstanda müharibəyə soxmadan, Əfqanıstanı “İşidistan”a çevirməyin şərtlərini yaradaraq, Orta Asiya, Rusya, Çin, Pakistan və İranın sabitliyini pozacaq “qarışıq müharibə strategiyası”nı tətbiq etməyə başlayıb. Bu “qarışıq müharibə strategiyası” da ancaq region ölkələrinin ortaq strategiyası və əməkdaşlığı ilə önlənə bilər.\nHindistanı qarşısına alaraq Gavadar limanına çıxmaq istəyən Çinin və Talibanı dəstəklədiyi iddia edillən Rusyanın strateji səviyyədə müdafiə etdiyi bir nüvə dövləti olan Pakistanı ABŞ-ın əzməsi mümkün görünməsə də, Pakistan strateji hesablarını düzgün etməzsə, “terrorla müharibə uşağını” qucağına alma təhlükəsilə qarşı-qarşıya qalacaqdır.\nPakistanın Xarici işlər naziri Havace Məhəmməd Asifın ABŞ-ın yeni Əfqanıstan-Cənubi Asiya strategiyasını müzakirə etmək üçün 11 sentyabrda Tehranla başlayan, 12 sentyabrda Türkiyə ilə davam edən, daha sonra Rusya və Çini əhatə edəcək ziyarətləri, region ölkələrinin qarşıdan gələn təhlükə haqqında məlumatlı olması və ortaq strategiya və əməkdaşlıq qurma cəhdləri kimi oxunmalıdır.\nABŞ-Pakistan əlaqələrinin Əfqanıstan üzərindən gələcəyi Ağ Evin Pakistan kimi güclü bir müttəfiqini incitmədən, soyuqqanlı olaraq, strateji tərəfdaşlığı ön plana çıxarmaqla və diqqəti rasional bir siyasi həll üzərində cəmləməklə yenidən inşa edilməlidir.\nBunun əksi olan bir vəziyyət ABŞ-ı Əfqanıstanda və Cənubi Asiyada sadəcə Taliban və İŞİD-lə deyil, regional güclərlə də hər cür mübarizə aparmaq məcburiyyəti qarşısında qoymaqla Trampın “Daha yaxşı və daha təhlükəsiz bir dünya” fikrini də boşa çıxaracaqdır.\nPrezident Ərdoğanın İslam Əməkdaşlıq Təşkilatının Astana toplantısında (10-17 sentyabr 2017-ci il – tərc.) Əfqanıstan prezidenti Əşrəf Qani ilə keçirdiyi görüşdə İSAF üzvü olan Türkiyənin Kabil-İslamabad əlaqələrinin inkişafına yönəlik səy göstərəcəyinə söz verməsi pozulan münasibətlərin bərpa edilməsi üçün əhəmiyyətli bir prosesin başlanğıcı ola bilər.


Hafiz Hacıyev: "İsa Qəmbərin özü kəşfiyyata işləyənlərdən biri olub” » Gunpress.az\nHafiz Hacıyev: "İsa Qəmbərin özü kəşfiyyata işləyənlərdən biri olub”\nTarix: 29-12-2014 17:40\n“Mən hələ bir neçə il bundan öncə demişdim ki, Qəmbərov İsanın özü kəşfiyyata işləyənlərdən biri olub”. Bunu SİA-ya Müasir Müsavat Partiyasının (MMP) sədri Hafiz Hacıyev Müsavatın növbəti məclisinin qalmaqalla yadda qalmasına və İsa Qəmbərin partiya yoldaşlarının ittiham etməsinə münasibət bildirərkən deyib.\nPartiya sədrinin sözlərinə görə, əgər Qəmbərov İsa öz partiya yoldaşlarının hakimiyyətin sifarişi ilə işlədiyini bilirdisə, bəs o zaman niyə Müsavat Partiyasının başında dayanırdı? Baxın, görün bu şəxs o qədər məntiqsiz insandır ki, neçə il həyatda birgə yol gəldiyi yoldaşlarını hakimiyyəyə çalışmaqda günahlandırır. Qəmbərov İsanın mənəviyyatı bundan ibarətdir. Öz yanında üç nəfərə rəhbərlik edə bilməyən bu şəxs Azərbaycanda rəhbərliyə gəlmək iddiasındadır. Mütəmadi olaraq müəyyən pozucu qüvvələrə işləyən bu adam əlacsız vəziyyətdə qalıb indi kimisə bada verməyə çalışır. Artıq Müsavat Partiyasında olan insanların hamısı Qəmbərov İsanın iç üzünü bildi.\nMənim bu barədə Qubad İbadoğlu ilə geniş şəkildə söhbətim olub. Onlara başa saldım ki, bu şəxs o dövlətdir yoxdur ki, orada kəşfiyyata işləməsin və pul almasın. Təbii ki, sizində onun yanında olmağınız isə özünüzə bir ləkədir. Sonradan onlar mənə haqq qazandırdılar ki, həqiqətən də Qəmbərov İsa quldurun biri imiş. Hazırda bir-iki nəfər qadından başqa Müsavatda heç kim qalmayıb. Həmin qadınlara da nə ad vermək lazım olduğunu özümdə gizli saxlayıram. Beləcə, Qəmbərov İsa ifşa olundu getdi. İndi də siyasətdə bizim bir “qaluboy”umuz və ermənilərin qaynatası qalıb. Təbii ki, onlar da məhv olunandan sonra Azərbaycan çox sabit bir əmin-amanlıq olacaq”.\n“Azərsun” Holdinqdə haqq-ədalət yoxdu” - MƏHKƏMƏYƏ VERİLDİ


Qadınların nəzərinə! Uşaqlıq boynu xərçənginin qarşısını alan üsul mövcuddur – Hekim.pro Profiseonal Həkimlər\nHome / Həkim Məsləhətləri / Qadınların nəzərinə! Uşaqlıq boynu xərçənginin qarşısını alan üsul mövcuddur\nQadınların nəzərinə! Uşaqlıq boynu xərçənginin qarşısını alan üsul mövcuddur\n27.08.2018 Həkim Məsləhətləri, Kişi, Qadın, Uşaq, Xəbərlər, Xəstəliklər 166 Views\nUşaqlıq boynu xərçəngi qadınlar arasında 4-cü ən tez-tez rast gəlinən xərçəng növü sayılır.\nHər il dünyada bu xərçəngdən yüz minlərlə qadın həyatını itirir. Lakin xoşbəxtlikdən digər xərçəng növlərindən fərqli olaraq uşaqlıq boynu xərçənginin qarşısını almaq üçün etibarlı üsul mövcuddur.\nSaglamolun.az xəbər verir ki, bu haqda tanınmış rusiyalı onkoloq, Oksford Universiteti professoru David Zaridze zdr.ru-ya danışıb.\nAlimin fikrinə görə, bu üsuldan kütləvi şəkildə istifadə gələcəkdə uşaqlıq boynu xərçəngini tam aradan qaldırmağa imkan verəcək.\nBu Almaniya professoru Harald zur Hauzenin icadından sonra mümkün olub. Alim sübut edib ki, uşaqlıq boynu xərçənginin səbəbi İnsan Papilloması virusudur (İPV). Bu icada görə alim Nobel mükafatına layiq görülüb.\nBütün dünyada çox yayılmış olan İnsan papilloması virusu cinsi əlaqə zamanı bir insandan digərinə keçir. Uzun müddət ərzində orqanizmdə mövcud olan virus bir çox hallarda uşaqlıq boynu və bəzi məlumatlara görə digər cinsiyyət sistemi xərçənginin (həm kişi, həm də qadınlarda) inkişafına səbəb olur.\nPapillomavirusa qarşı 3 vaksin hazırlanıb. Bu vaksin papillomavirusun və bununla da uşaqlıq boynu xərçənginin qarşısını alır.\nÜmumdünya Səhiyyə Təşkilatı 11-12 yaşlı uşaqlara peyvənd vurmağı tövsiyə edir. Əgər hər hansı səbəbə görə bu yaşlarda peyvənd vurulmayıbsa, kişilərə 21, qadınlara isə 26 yaşına qədər peyvənd vurula bilər.\nAvstraliya və Yeni Zelandiya kimi ölkələrdə papillomavirusa qarşı vaksinasiya artıq uzun müddətdir ki istifadə olunur və çox yaxşı nəticələr verir.\nAlimlərin fikrinə görə, dünyada İPV-a qarşı vaksinasiya kütləvi şəkildə tətbiq olunduğu halda 25-30 ildən sonra uşaqlıq boynu xərçəngi kəskin azala və hətta tam yox ola bilər.\nPrevious Qızdırmanı salmaq üçün hamının məsləhət bildiyi bu üsuldan ƏSLA istifadə etməyin!\nNext Yuxusuzluq diabet və piylənmə yaradır – Cəmi bir gecə yatmamağın yeni fəsadları aşkarlandı\nТрамп обвинил Байдена во лжи из-за обсуждения бизнеса на Украине 22.09.2019\nСуд арестовал студента, обвиняемого в жестоком убийстве девушки в Саратове 22.09.2019\nWADA потребовало от России объяснить ситуацию с данными антидопинговой лаборатории 22.09.2019\nСкончался актер из «Звездного пути» Арон Айзенбрг 22.09.2019\nВ Менделеевске проходят экстремальное «Эчпочмак трофи 2019» 22.09.2019\nВ Триполе сообщили о гибели более 90 бойцов правительственных формирований 22.09.2019\nИсход российских туристов из Грузии: бюджет потерял сотни миллионов долларов 22.09.2019\nНа севере Москвы найдены без сознания двое подростков, один скончался 22.09.2019\nПолина Гагарина сообщила, что попала под капельницу 22.09.2019\nВдова Олега Видова попыталась получить дело мужа в ФСБ 22.09.2019


"Azercell" Azərbaycanı beynəlxalq aləmdə növbəti dəfə tanıdıb\n"Azercell" Azərbaycanı beynəlxalq aləmdə növbəti dəfə tanıdıb - FOTO Hadisə\n3 Noyabr 2020 19:05\nAzərbaycan üçün tarixi və son dərəcə əhəmiyyətli olan dönəmdə, tək cəbhədə yox, həmçinin informasiya məkanında da güclü mübarizənin getdiyi zamanda “Azercell” şirkəti Azərbaycanın beynəlxalq aləmdə növbəti dəfə tanıdılmasına nail olub.\nŞirkətdən verilən məlumata görə, belə ki, Orta Asiyada marketinq, reklam və kommunikasiya sahəsinin ən nüfuzlu müsabiqələrindən sayılan “Red Jolbors” festivalında Azərbaycanın lider mobil operatoru “Azercell”in hazırladığı #QadınDediyin sosial layihəsi iki yüksək mükafata layiq görülüb. Orta Asiya və MDB ölkələrindən yüzlərlə nümayəndənin qatıldığı yarışmada münsiflərin qərarına əsasən #QadınDediyin layihəsi bölgənin ən yaxşı KSM layihələri arasında ikinci yerə çıxaraq Gümüş medala, “Ən yaxşı rəqəmsal kampaniya” nominasiyası üzrə isə Bürünc medala layiq görülüb.\n#QadınDediyin layihəsinin mesajlarında və çarxında cəmiyyətdə qadınlara dair mövcud olan stereotiplər və bu yanaşmanın dəyişdirilməsi zərurətindən bəhs olunur. Davranışı ilə bu stereotipləri qıran xanımların timsalında uğurlu azərbaycanlı qadın idmançıların həyatından nümunələr təqdim edilib. Belə ki, öz hüquq və vəzifələrini bilən, öz yolunu seçib ona doğru əzmkarlıqla addımlayan qadın maneələri aşa biləcək və uğur qazana biləcək gücə, ağıla, iradəyə sahib olduğunu sübut etmiş olur; inkişafa, təhsilə, uğura gedən yolda sərhədlərin olmadığını göstərir.\nQeyd edək ki, bu layihə sosial şəbəkələrdə geniş əks-səda yaratdı, nüfuzlu influenserlər və blogerlər tərəfindən dəstəkləndi, ictimaiyyətin diqqətini cəlb etməyə çalışdı.\nBu il ilk dəfə onlayn formatda keçirilən tədbirdə 250-dən çox reklamçı, marketoloq, brend-menecer, PR mütəxəssisi “Red Jolbors” kommunikasiya festivalına öz işini təqdim edib. Onlar yeddi kateqoriya üzrə 20-dən çox nominasiya uğrunda mükafatlar üçün yarışıblar. Bu işləri qiymətləndirən komissiyada Avropa və MDB ölkələrinin tanınmış reklam agentlikləri, beynəlxalq mükafat laureatları təmsil olunub. Festival nüfuzlu qonaqları ilə yadda də qalıb. Müsabiqənin “Jolbors Education” adlı maarifləndirici bölməsində “Google”, “Mail.ru Group”, “PepsiCo”, “Skyeng”, “Borjomi Global”, “Forbes Russia” kimi məşhur şirkətlərin ekspertləri çıxış ediblər. Məşhur rejissor Timur Bekmambetov, tanınmış reklamçı Maksim Ponamaryov tədbir iştirakçıları qarşısında çıxış ediblər. “Red Jolbors” festivalı iştirakçılara peşəkar səviyyələrini artırmağa, həmçinin müxtəlif ölkələrin təmsilçilərinin müştərək maraqlı kreativ layihələrini ərsəyə gətirməsinə imkan yaradır.\n“Azercell” indiyədək dəfələrlə yerli və beynəlxalq müsabiqələrdə Azərbaycanı təmsil edərək ali mükafatlara layiq görülüb. Şirkətin KSM sahəsində həyata keçirdiyi layihə və təşəbbüslər dünyanın ən yaxşıları sırasında təqdim edilərək, ölkəmizin beynəlxalq aləmdə tanıdılması istiqamətində atılan uğurlu addımlardan olub.


Smite Rusiyadan cavab geldi: “Əblehsen…” - Azadlıq Xeber\nSmite Rusiyadan cavab geldi: “Əblehsen…”\n20:15 xeber – “Yer planetində əbləhlərin paradı davam edir. Və onlara elə eyni yerdən əmrlər verilir”. Azadlıq.az xəbər verir ki, anspress-in məlumatına görə, bu barədə rus bloger, “Noteru.com” saytının şərhçisi Boris Terexov ABŞ konqressmeni Kristofer Smitin Azərbaycan əleyhinə təqdim etdiyi “Azərbaycanda demokratiya haqqında akt” layihəsini şərh edərkən bildirib. Terexov Azərbaycanın ABŞ-ın qəzəbinə tuş gəlməsinin səbəblərini də açıqlayıb: “Əgər indiyə kimi Azərbaycanın ehtiyatlı prezidenti İlham Əliyev dünya qütblüyünə iki namizəd arasında yetərincə istedadla manevr edirdisə, indi o, seçim qarşısındadır… Elə bu günlərdə Azərbaycan rəhbərliyi Rusiyaya öz hava məkanından Suriyaya silah və hərbi texnika göndərmək üçün icazə verib. Bu zaman o, öz qərb tərəfdaşlarının bu məsələdən çəkinməsi barədə tövsiyyələrini vecinə almayıb”. Boris Terexov – “Noteru.com” saytının şərhçisi\nRus bloger bildirir ki, Kris Smitin layihəsi keçərsə, Azərbaycanın orta və yuxarı səviyyəli rəhbərliyinin və onların ailə üzvlərinin ABŞ-a girişinə qadağa qoyulacaq, ABŞ-ın Azərbaycanla bircə layihələrə maliyyələşməsinin dayandırılacaq, rəsmi Bakının bütün beynəlxalq maliyyə və ticarət təşkilatlarında layihələri bloka salınacaq, həmçinin Azərbaycanın və azərbaycanlıların bütün maliyyə aktivləri dondurulacıq. Boris Terexovun fikrincə, layihə həyata keçərsə Azərbaycana qarşı sanksiya təbiq edənlər artacaq: “Amerikalı süzerenin arxasınca “suveren” Kanada, Avstraliya və Böyük Britaniya da Azərbaycan karvanına hürməyə başlayacaq”. Məsələyə Baltikyanı ölkələrin və Polşanın da qoşulacağını bildirən rus bloger vurğulayıb: “Konqressmenlərin fikrincə, Azərbaycan mütləq Karfagenin taleyini yaşamalıdır”. “Amerika Birləşmiş Ştatlarının Helsinki Komissiyasının sədri, konqresmen Kristofer Smit tərəfindən təqdim olunan “Azərbaycan Demokratiya Aktı” layihəsi adlı sənəd Azərbaycan Xarici İşlər Nazirliyi tərəfindən anti-Azərbaycan xarakteri və qəbuledilməz sayıldı: “Sənədin təşəbbüskarı olan konqresmen Kris Smit həmişə ermənipərəst mövqeyi ilə fərqlənib və ABŞ-dakı erməni lobbisinin təsiri altında olub”.\nBu sözləri müəllifi – Xarici İşlər Nazirliyinin (XİN) mətbuat katibi Hikmət Hacıyev bildirib ki, hər bir söz və ifadəsi belə Azərbaycana qarşı yönəlmiş bu sənəd layihəsinin Konqresə keçirilməsi planlaşdırılan seçkilər ərəfəsində ABŞ-dakı erməni lobbi dairələri tərəfindən hazırlanması şübhə doğurmur:\n“Bu kimi qərəzli addımlar Azərbaycan ictimaiyyətində ABŞ-ın imicinə mənfi təsir göstərə bilər. Əsassız olaraq ABŞ-ın milli təhlükəsizlik və iqtisadi maraqlarının qorunması naminə bu sənədin hazırlandığı iddia olunduğu halda, sənədin müəllifləri əslində Azərbaycan və ABŞ-ın enerji təhlükəsizliyi, terrorizmə qarşı mübarizə, iqtisadiyyat və digər sahələrdə uğurlu əməkdaşlığına kölgə salmaq niyyətini güdürlər. Hər hansı xüsusi araşdırmaya və faktlara əsaslanmadan sənəd layihəsində Azərbaycanda insan hüquqlarının və mətbuat azadlığının pozulmasının iddia edilməsi, cinayət tərkibli əməllərə görə həbs olunmuş şəxslərə “siyasi məhbus” donunun geyindirilməsi məqsədyönlü qərəzdən başqa bir şey deyil. Multikulturalizm ənənələri ilə dünyaya nümunə olan Azərbaycanda əsrlər boyu müsəlman, pravoslav, katolik, yəhudi və digər dini icmalar dinc və mehriban şəkildə yaşadıqları halda, sənəd layihəsində Azərbaycanda dini azadlıqların pozulması haqqında iddia heç bir tənqidə sığmır. Sənəd layihəsi bir daha sübut edir ki, Bakı-Tbilisi-Qars, TAP/TANAP qaz boru kəmərləri, Böyük İpək Yolunun bərpası kimi strateji layihələrin həyata keçirilməsində mühüm rol oynayan və çətin geosiyasi məkanda yerləşərək sabitlik və təhlükəsizlik vahəsi olan Azərbaycanın öz xalqının iradəsi əsasında yürütdüyü müstəqil siyasəti müəyyən anti-Azərbaycan dairələri ciddi surətdə narahat edir. Azərbaycan Respublikasında qanunun aliliyi, məhkəmə hakimiyyətinin müstəqilliyi, fundamental hüquq və azadlıqların qorunması və mətbuat azadlığı tam şəkildə təmin olunub”. Kristofer Smit – Avropa Tәhlükәsizlik vә Әmәkdaşlıq Komissiyasının rəhbəri


Abşeron rayonu Hökməli qəsəbəsi, Bakı-Şamaxı yolu 19-cu km yaşayış massivinin sakinləri elektrik enerjisinin təminatında problem yaşandığını iddia edirlər.\nSakinlər bildirirlər ki, iki il öncə avqust ayında elektrik xətləri dəyişdirilərək izolyasiyalı elektrik xətləri ilə əvəz edilib. Bununla yanaşı, bütün transformatorlarda yeniləri əvəz olunub. Ancaq buna baxmayaraq, elektrik enerjisinin təminatında hələ də problem yaşanır: “Bu hal daha çox 2018-ci ilin oktyabr ayından etibarən qeydə alınmağa başladı”.\nQəsəbə sakinləri şikayətlərində bildirirlər ki, qış aylarında həftə ərzində 3-4 dəfə işıqları sönür. Eyni zamanda, sakinlər onu da deyirlər ki, onlar elektrik enerjisinin mütəmadi olaraq keçməsi ilə bağlı elektron ünvana yazılı şəkildə müraciət etsələr də, şikayətçilərə hər hansı bir cavab verilməyib.\nTanrıverdi Mustafayev: “Bizim elə xətlərimiz var ki, hasara alıblar, dəyişdirə bilmirik”\nMəsələ ilə bağlı “Azərişıq” ASC ilə əlaqə saxladıq. “Azərişıq” ASC-nin mətbuat xidmətinin rəhbəri Tanrıverdi Mustafayev bildirdi ki, problemdən xəbərləri var və həlli istiqamətində bütün real işlər həyata keçirilir: “Məlumat üçün bildirim ki, həmin ərazidə bütün işıq xətlərinin altında evlər tikilib, artıq yer yoxdur. Biz dekabr ayının 5-dən məlum ərazidə təmir işləri aparırıq. Vətəndaşlar üzərimizə bel vasitəsilə hücum çəkib, əməkdaşlarımıza xəsarət yetirməyə çalışırlar. Bizim elə xətlərimiz var ki, hasara alıblar, dəyişdirə bilmirik. Yüksək gərginlikli xətlərin altında ev tikəndə bu problemlər, təbii ki, meydana çıxacaq. Hazırda həmin ərazidə xətlərimizi zəbt edən evlərdə yaranan problemlərin həlli və xətlərin dəyişdirilməsi prosesi həyata keçirilir. Orada ayyarımdır yenidənqurma işləri aparırıq. İşlər qısa müddət ərzində tam şəkildə yekunlaşacaq və məsələ birdəfəlik öz həllini tapacaq”.


Dünyada ən çox satılan - 10 AVTOMOBİL – SİYAHI - FED.az\nDünyada ən çox satılan - 10 AVTOMOBİL – SİYAHI\n11:17 28 Avq 2018\nBu ilin birinci yarısında dünyada ən çox satılan avtomobillər açıqlanıb. FED.az xarici mətbuata istinadən xəbər verir ki, hazırda bu sahədə birinciliyi əvvəlki illərdə olduğu kimi «Toyota Corolla» modeli saxlayır. Belə ki, ilin ilk 6 ayında dünyada 610,7 min «Toyota Corolla» satılıb. Bu ötən ilin eyni dövrü ilə müqayisədə 0,4% azdır.\nSırada ikinci yeri «Ford F-Series» tutur – bu ilin ilk yarısında 536,5 min bu modeldən satılıb və ötən illə müqayisədə artım 3,2%-dir. Üçüncü yeri «Volkswagen Golf» tutur - 441,9 min avtomobil və ötən illə müqayisədə 0,8% artım.\nƏn çox avtomobillərin ilk 5-liyini Honda Civic (424,7 min maşın və 7,2% artım) və «Toyota RAV4» (408,7 min avtomobil və 7,5% artım) tamamlayır.\nBunlardan başqa, ilk 10-luqda Volkswagen Tiguan (405,1 min maşın, 16,3% artım), Volkswagen Polo (375,8 min maşın, 8,3% artım), Honda CR-V (337,8 min maşın, amma 4% azalma), Toyota Camry ( 337,1 min maşın və 6,3% artım) və Chevrolet Silverado (323,7 min maşın və 8,9% artım) modelləri yer alıb.\nEləcə də bax: "Hyundai" şirkəti "Toyota Land Cruiser"-ə rəqib hazırlayır


Valyuta məzənnəsi Saint Helena funt (SHP) Qədər Norveç kronu (NOK) Forex valyuta bazarında yaşamaq\nFOREX valyuta məzənnələri yeniləmə: 19/10/2019 14:25\nSaint Helena funt - Norveç kronu İndi Forex valyuta bazarında qiymət 19 Oktyabr 2019\n14:25:45 (59 saniyə forex dərəcəsi yeniləmə)\n1 SHP = 11.89 NOK\n1 NOK = 0.08 SHP\nForex birjasında 1 Saint Helena funt vermək lazımdır 11.89 NOK. Hər 30 saniyədə dəyişən Saint Helena funt nisbətini Norveç kronu nisbətində dəyişin. İndi onlayn olaraq Saint Helena funt məzənnəsinə baxın. İndi və fərqli vaxtlarda Saint Helena funt Norveç kronu dəyəri.\nForex ticarət chart Norveç kronu - Saint Helena funt yaşamaq, 19 Oktyabr 2019\nForex ticarət chart Saint Helena funt Qədər Norveç kronu yaşamaq, 19 Oktyabr 2019\nSaint Helena funt dəki Saint Helena funt məzənnə cədvəlindən Norveç kronu istifadə edin. Yuxarıdakı cədvəl Saint Helena funt dan Norveç kronu üçün vizual bir interfeysdir. Qrafik dərhal Saint Helena funt ın Norveç kronu dəyişkənliyini göstərir. Saint Helena funt ın Norveç kronu qrafiki avtomatik olaraq hər 30 saniyədə dəyişir.\nÇevirmək Saint Helena funt Qədər Norveç kronu Saint Helena funt Qədər Norveç kronu Valyuta məzənnəsi Saint Helena funt Qədər Norveç kronu məzənnə tarixi\nOnline ticarət Saint Helena funt (SHP) üçün Norveç kronu hazırda\nHər dəqiqə Saint Helena funt Norveç kronu məzənnəsini izləyirik. Bu anda Saint Helena funt (SHP) Norveç kronu səviyyəsinə qədər artım - 0.0000 NOK. Son dəqiqələrdəki məzənnələrin tarixi cədvəldə göstərilmişdir. Bu səhifədəki cədvəldə 10 dəqiqə məzənnə məlumatlarına baxın.\n11.89 11.89 11.89 11.89 11.89 11.89 11.89 11.89 11.89\nOnline ticarət Saint Helena funt (SHP) üçün Norveç kronu son saat ticarət\nSaint Helena funt ın tarixini hər saatdan Norveç kronu. Bu saatda Saint Helena funt (SHP) nisbətində Norveç kronu nisbətində artım - 0.0000 NOK. Son saatlardakı məzənnələrin tarixi cədvəldə göstərilmişdir. Saytda saat dərəcəsi ilə məlumatların rahat yerləşdirilməsi.\nOnline ticarət Saint Helena funt (SHP) üçün Norveç kronu Bugünkü trend 19 Oktyabr 2019


Prosineçkidən sərt açıqlama: “...onu bir daha millidə görməyəcəksiniz”\n23 Fevral 2015 15:28\nTürkiyənin Antalya şəhərində təlim-məşq toplanışında olan Azərbaycan milli komandasının baş məşqçisi Robert Prosineçkinin mətbuat konfransı keçirilib. Baş məşqçinin səsləndirdiyi fikirləri diqqətinizə çatdırırıq:\n"İlk dəfədir bir yerdəyik. 2 gündür məşqlərə başlamışıq. Şərait yaxşıdır. Komandadan razıyam. Oyunçularda motivasiya çox yüksəkdir. Birinci məşq bərpa prosesi idi. İkinci məşqdə fiziki yükləmələr oldu. Futbolçular istəyimi tam yerinə yetirdilər. Bu onu göstərdi ki, potensialları var. Vaxtımız azdır, amma Malta yığması ilə oyun ərəfəsində də hazırlıq keçəcəyik. İstəyirəm ki, komandam hücum futbolu oynasın. Amma müdafiəyə də fikir verməliyik.\nOyunçularla fərdi söhbət etmişəm. Komanda ilə birgə də danışmışam. Səmimi insanam, sizə də olanları deyirəm, özümdən heç nə uydurmuram. Futbolçulara demişəm ki, kimin millidə nə qədər oynamasının mənim üçün fərqi yoxdur. Mənim üçün vacibdir ki, futbolçu sistemimə uyğun, formada olsun. Məşqçi kimi əlimdən gələni edəcəyəm ki, futbolçular özlərinə inansınlar. Çalışacağam ki, Azərbaycan millisi qısa zamanda gözəl futbol oynasın. Ən azından, Bakıya gələnlər hiss etsinlər ki, yaxşı komandaya qarşı oynayırlar. Azərbaycanlı futbolçularda bu potensial var.\nFutbolçularda qalib ruhu formalaşdırmaq istəyirəm. Bu, o demək deyil ki, 8 futbolçu ilə irəli gedəcəyik. Futbolda müdafiə də çox vacibdir. Amma baxımlı, gözəl oyun göstərməliyik. Hər bir futbolçu bilməlidir ki, o, öz vətəni üçün oynayır. Görsəm ki, hansısa futbolçu əlindən gələni etmir, onu bir daha millidə görməyəcəksiniz.\nNəyə görə Anton Krivotsçuku milliyə çağırmışam? Azərbaycanda yaxşı sol cinah müdafiəçisi yoxdur. Bu problem çoxdan var. Mən yanvarda onu Antalyada izləmişəm. Antonu biz Malta ilə qarşılaşmada oynatmayacağıq. Amma gələcəkdə onu millidə görürəm. 17 yaşı var. Toplanışa dəvət etmişəm ki, əsas millidəki atmosferi, ab-havanı canlı yaşasın. Gənc oyunçularla bağlı bu təcrübəni gələcəkdə də davam etdirəcəyəm.\nAvropa ölkələrinin çempionatları ilə müqayisə edəndə Azərbaycan çempionatının səviyyəsi aşağıdır, sürət azdır. Amma azərbaycanlı futbolçularda keyfiyyət görürəm. Ardıcıl 4 məğlubiyyətdən sonra futbolçuya özünəinamı qaytarmaq asan iş deyil. Xüsusilə 0:6 hesablı məğlubiyyət qeydə alınıbsa. Əlimizdən gələni edəcəyik ki, İtaliya və Xorvatiya yığmaları kimi komandalar Bakıya gələndə ehtiyat etsinlər. Demirəm ki, onları məğlub edəcəyik. Amma ən azından Bakıya gələndə çətin səfərə çıxdıqlarını desinlər”.


Dövlət Komitəsi 170 min dollar qalmaqalına aydınlıq gətirdi\n17 Fevral 2016 18:25 (UTC+04:00)\nAilə, Qadın və Uşaq Problemləri üzrə Dövlət Komitəsi keçmiş əməkdaşı Səfər İmanovun 170 min manat mənimsəməsi və bu məsələdə komitə sədri Hicran Hüseynovanın adının hallanması ilə bağlı yayılan xəbərlərə aydınlıq gətirib.\nKomitədən Publika.az-a verilən məlumatda bildirilib ki, Səfər İmanov 2015-ci il 1 noyabr tarixindən fəaliyyətini dayandırıb. Fəaliyyət göstərdiyi müddət ərzində onunla bağlı inzibati pozuntular baş verib və iki dəfə töhmət alıb. İşdən azad olunma səbəblərindən biri də ondan ibarət olub ki, Dövlət Komitəsinin bir neçə əməkdaşından öz problemlərinin həlli məqsədilə pul vəsaiti istəyib.\n“Nəzərə çatdırmaq lazımdır ki, Səfər İmanov anası və digər ailə üzvlərinin səhhətindəki problemlərlə bağlı dəfərlərlə Komitənin rəhbərliyinə müraciət edibdir. 4 uşaq atasıdır. Onun işdən çıxarılmasının təxirə salınması da elə məhz bu kimi səbəblərdən, eləcə də humansitlik nöqteyi-nəzərdən gecikdirilirdi. İş prosesində yol verdiyi sonuncu qeyd edilən pozuntuları və nöqsanları da fəaliyyətinin dayandırılmasına əsas olub.\nSabiq Aparat rəhbəri Səfər İmanov Komitədə işdən ayrıldıqdan bir neçə ay sonra 170 min dollarının mənimsənilməsini iddia edən Kərimov Eynur adlı şəxs Komitəyə müraciət edib. Həmin vətəndaşın dediyinə görə, o, 4 il əvvəl Səfər İmanova pul vəsaiti təqdim edibdir. Eyni zamanda rəqəmlər şəxs tərəfindən dəyişdirilərək hər dəfə fərqli ifadə edilib. Və bu 4 il müddətində həmin şəxs Səfər İmanovla yaxın əlaqədə olmuşdur. Burdan sual ortaya çıxır ki, niyə bu 4 il ərzində həmin vətəndaş tərəfindən rəsmi şəkildə Komitəyə və digər hüquq-mühafizə orqanlarına müraciətlər edilməmişdir?! Biz məsuliyyətlə qeyd edirik ki, həmin şəxslə Komitə sədri xanım Hicran Hüseynovanın işlə təmin edilməsi və hər hansı pul vəsaitinin verilməsi ilə bağlı heç bir əlaqəsi və danışıqlar olmayıb. Qeyd etmək istərdik ki, Dövlət Komitəsinin sədri xanım Hicran Hüseynova kimisə vəzifəyə təyin etmək üçün inzibati və rəsmi səlahiyyətlərə malik deyil. Onu da əlavə edək ki, bir sıra kütləvi informasiya vasitələrində Səfər İmanovun xanım Hicran Hüseynovanın dayısı oğlu olması ilə bağlı məlumatlar yer alıb. Və biz bunu təkzib edərək nəzərinizə çatdırmaq istərdik ki, bu məlumat yanlışdır”.\nMəlumatda bildirilib ki, 5 fevral 2016-cı il tarixində bu məsələlərin araşdırılması üçün Dövlət Komitəsi rəsmi şəkildə Azərbaycan Respublikasının Baş Prokuroru yanında Korrupsiyaya qarşı Mübarizə Baş İdarəsinə müraciət edib. Məsələnin öz həllini tapması üçün araşdırmaların nəticəsi gözlənilir.\n“Təəccüfedici məqamdır ki, bizim müraciətdən sonra həmin vətəndaş vəkili ilə birgə hüquq-mühafizə orqanları ilə əlaqədən qaçır. Hesab edirik ki, Vəkillər Kollegiyası və müvafiq təşkilatlar bu şəxsin vəkillik etikasına və vəkillik fəaliyyətindəki peşəkarlıq meyarlarına diqqət yetirəcəklər. Çünki bu, vəkillik etikasının pozulmasının və qeyri-peşəkar fəaliyyətin bariz nümunəsidir. Azərbaycan Respublikasının Konstitusiyasının 63-cü maddəsinə əsasən, hər kəsin təqsirsizlik prezumpsiyası hüququ vardır. Yəni cinayətin törədilməsində təqsirləndirilən hər bir şəxs, onun təqsiri qanunla nəzərdə tutulan qaydada sübuta vetirilməyibsə və bu barədə məhkəmənin qanuni qüvvəyə minmiş hökmü yoxdursa, təqsirsiz sayılır.\nBir daha nəzərinizə çatdırırıq ki, hazırda araşdırmalar davam edir. Biz əminliklə bildiririk ki, Komitə və onun sədri ünvanına deyilən ittihamlar bir böhtandır, Səfər İmanovla həmin şəxsin arasında olan məsələlər isə istintaqdan sonra bəlli olacaq. Azərbaycan Respublikasının Cinayət Məcəlləsinin 147-ci maddəsinə əsasən, yalan olduğunu bilə-bilə hər hansı şəxsin şərəf və ləyaqətini ləkələyən və ya onu nüfuzdan salan məlumatları kütləvi çıxışlarda, kütləvi informasiya vasitəsində və ya kütləvi nümayiş etdirildiyi halda internet informasiya ehtiyatında yayma böhtandır.\nİcra baçşısının müavini təyin edilməklə bağlı Hicran Hüseynovanın əlaqəsinin olması haqqında mətbuatda yer alan məlumatlar Dövlət Komitəsi tərəfindən şər və böhtan kimi qiymətləndirilir”- deyə məlumatda qeyd olunub.


Kukla Teatrinin aktyoru yeniden tamasaci qarsisina cixacaq - Azadliq Xeber\nKukla Teatrinin aktyoru yeniden tamasaci qarsisina cixacaq\n23 May, 2017 14:24 xeber – Abdulla Şaiq adına Azərbaycan Dövlət Kukla Teatrında bir neçə aylıq fasilədən sonra yenidən “Zəng” tamaşası nümayiş olunacaq. Teatrın mətbuat xidmətindən “Report”a verilən məlumata görə, Rəhim Rəhimovun iştirakı ilə nümayiş ediləcək mono-tamaşa onun doğum gününə təsadüf edəcək. Bir müddət əvvəl səhhətindəki ciddi problemlərlə əlaqədar səhnədən uzaqlaşan və keçirdiyi ağır cərrahi əməliyyat sayəsində yenidən həyata qayıdan aktyor bununla sevimli tamaşaçılarına öz sevgi və ehtiramını nümayiş etdirəcəyini bildirdi: “Ötən bir neçə ayda çox ağır zaman keçirdim. Amma heç vaxt ümidimi üzmədim. Daim yenidən tamaşaçılarımın, bizi sevgi ilə izləyən balaca teatrsevərlərin qarşısına çıxacağıma inandım. Bu ağır məqamda məndən dəstəyini əskik etməyən dövlətimizə, nazirliyimizə və çalışdığım kollektivə, ümumiyyətlə, teatra, sənətə sevgisi olan hər kəsə sonsuz təşəkkür edirəm. Xoşbəxtəm ki, yenidən doğma teatrımda, sevimli səhnəmdəyəm”.Qeyd edək ki, tamaşanın ssenari müəllifi və quruluşçu rejissoru teatrın baş rejissoru Qurban Məsimov, quruluşçu rəssamı Rəvanə Yaqubovadır. Həm uşaqlar, həm də böyüklər üçün nəzərdə tutulan tamaşa ailədə valideynlərə olan münasibətdən bəhs edir.Tamaşa mayın 24-də saat 16.00-da başlanacaq.


Mir Cəlalın 110 illik yubileyi keçirilib\n17:15 15 May 2018 144 dəfə oxunub\nBakı Mühəndislik Universitetində görkəmli Azərbaycan alimi,yazıçı, ədəbiyyatşünas, Azərbaycan Yazıçılar Birliyinin üzvü, əməkdar elm xadimi, filologiya elmləri doktoru professor Mir Cəlal Paşayevin110 illik yubileyinə həsr olunmuş tədbir keçirilib.\nUniversitetdən Kulis.az verilən xəbərə görə, tədbirdə universitetin rəhbər şəxsləri, professor-müəllim heyəti və tələbələri ilə yanaşı BDU-nun professoru Abdulla Abbasov, professor Qəzənfər Paşayev və AMEA Nizami adına Ədəbiyyat İnstitutunda "XX əsr Ədəbiyyatı" şöbəsinin müdiri, professor Şirindil Alışanov iştirak edib.\nYubiley tədbirini giriş sözü ilə universitetin rektoru, professor Havar Məmmədov açaraq Mir Cəlal Paşayevin həyat və yaradıcılığından danışıb. Bildirib ki, Mir Cəlal Paşayev dəyərli alim, görkəmli yazıçı və pedaqoq olması ilə yanaşı yüksək insani keyfiyyətlərə malik bir ziyalı olub. Onun yazdığı əsərlər hər dövrdə sevilərək oxunur. Rektor yubiley tədbirlərinin ölkəmizdə və ölkəmizdən kənarda qeyd olunmasını xalqımızın Azərbaycan ədəbiyyatına və ziyalısına verdiyi yüksək dəyər kimi qiymətləndirib.\nRektorun çıxışından sonra tədbir iştirakçıları görkəmli yazıçının həyat və yaradıcılığına həsr edilmiş “Üç zirvənin fatehi” adlı film izləyiblər.\nFilmdən sonra çıxış edən ölkəmizin dəyərli ziyalıları BDU-nun professoru Abdulla Abbasov, professor Qəzənfər Paşayev və professor Şirindil Alışanov Mir Cəlal Paşayevin əslində nəzərdə tutulan yazıçı, alim və müəllim kimi zirvələrin fatehi deyil, eyni zamanda təşkilatçı, ziyalı, xeyirxahlıq və s. kimi zirvələrin də fatehidir. Çıxış edən natiqlər onun tələbələri və iş yoldaşları kimi Mir Cəlal Paşayev haqqında xoş xatirələrini danışıblar. Qeyd ediblər ki, Mir Cəlal Paşayev dilimizin inkişafında müstəsna xidmətləri olmuşdur. Onun əsərlərində dilimizin yığcamlığı və orijinallığı aydın şəkildə görünür.\nUniversitetin tələbə-teatr studiyasının üzvlərinin ifasında MirCəlal Paşayevin əsərlərindən nümunələr tədbirə rəng qatıb.


İnsanın həyat yoldaşı elə olmalıdır ki, onun qəlbinin dirilməsinə səbəb olsun | Faktor.az\n12:30 25.08.2019 Hit: 338\nİslam dini dost və rəfiq mövzularına xüsusi əhəmiyyət verən bir dindir. Çünki insan ictimai varlıq olduğu üçün, onun dosta ehtiyacı vardır. Çünki dost insan şəxsiyyətinin formalaşmasına təsir edər və onun həyat yolunu seçməkdə böyük rolu olar.\nHəyat yoldaşı - insan üçün ən yaxşı və qalıcı dostdur.\nElə həyat yoldaşı seçmək lazımdır ki, Qiyamət günü bizi zalımlardan etməsin. O zalımlardan ki, həsrət çəkər və deyərlər: "Vay olsun mənə! Kaş (mənim azmağıma səbəb olan) filankəsi (özümə) dost tutmayaydım". ("Furqan" 28).\nFaktor.az deyerler.org-a istinadən bildirir ki, insanın həyat yoldaşı elə olmalıdır ki, öz həyat yoldaşını cavidan həyata çatdırar və qəlbinin dirilməsinə səbəb olar. Hər zaman ki, ona nəzər salarsa, Allahı xatırlayar.\nHəzrət Peyğəmbər (s) buyurur: "İnsan qəlbi ölər və onun amillərindən biri də ölülərlə dost olmaqdır". Soruşurlar ki, ölülər kimlərdir? Həzrət (s) buyurur: "Sərvətə qərq olmuş zənginlər".\nBu hədisə əsasən o kəslər ki, dünya malına qərq olub və dünya sevgisi onları əhatə edir - onlar diri deyil, ölüdürlər. Həmin şəxs insan qəlbinin ölməsinə səbəb olur.\nOna görə də hər kim dünya və axirət səadəti istəyirsə, evlənməzdən əvvəl seçimini düzgün etməlidir. İlahi meyarlar əsasında ailə qurmalıdır. Əks halda, o da ölülərdən olacaqdır.


Genc oğlanın ellerinin kesilmesi ile bağlı prokurorluqdan AÇIQLAMA - Azadliq Xeber\nGenc oğlanın ellerinin kesilmesi ile bağlı prokurorluqdan AÇIQLAMA\n30.11.2015 / 18:00 xeber –\nBaş Prokurorluq Zaqatalada gənc oğlanın əllərinin kəsilməsi ilə bağlı məlumat yayıb. Lent.az-a daxil olan məlumatda bildirilir ki, Zaqatala rayon Prokurorluğunda aparılmış ilkin araşdırmalarla noyabrın 28-də rayon sakinləri Rəşad Tahirov və Araz Musayevin qabaqcadan əldə olunmuş razılığa əsasən həmyerliləri Vüsal Bəşirovla görüşüb kirayədə yaşadıqları evə apardığı məlum olub. Belə ki,həmin evdə Araz Musayevə borcu olduğu üçün V.Bəşirovu döyüb əllərini, ayaqlarını və ağzını yapışqanlı lentlə bağlayaraq həmin ünvana çağırdıqları minik avtomobili ilə şəhərin “Asma körpü” deyilən əraziyə aparıblar. Bundan sonra R.Tahirovun V.Bəşirovun ayaqlarını tutması, A.Musayevin isə özü ilə gətirdiyi balta ilə Vüsalın hər iki əlini bilək nahiyəsindən kəsərək hadisə yerindən qaçmalarına dair kifayət qədər əsaslar müəyyən edilib.\nFaktla bağlı rayon prokurorluğunda Cinayət Məcəlləsinin 29, 120.2.1, 120.2.2, 120.2.4-cü (qabaqcadan əlbir olan bir qrup şəxs tərəfindən xüsusi amansızlıqla qəsdən adam öldürməyə cəhd) maddələri ilə cinayət işi başlanıb, iş üzrə müvafiq ekspertizalar təyin edilmiş və digər zəruri istintaq hərəkətləri aparılıbr.


İstedadlı müəllim, fəal vətəndaş - İki sahil\n11 iyul 2020 16:35 Bütün xəbərlər Haqqımızda Əlaqə\n30 iyun 2020 11:03\nİstedadlı müəllim, fəal vətəndaş\nAzərbaycanın ali təhsil sistemində xüsusi yeri və mövqeyi olan Bakı Slavyan Universitetinin (BSU) istedadlı, bacarıqlı, nümunəvi, yüksək səviyyəli, eyni zamanda cəmiyyətdə öz fəal və ləyaqətli vətəndaş mövqeyi ilə seçilən müəllimləri çoxdur. Belə müəllimlərdən biri də Pedaqoji fakültənin Praktik rus dili və onun tədrisi metodikası kafedrasının dosenti Saraxanım Mirzə qızı Rəhmanovadır. BSU-nun Mətbuat Xidmətindən “İki sahil”ə bildiriblər ki, dosent Saraxanım Rəhmanova yüksəkixtisaslı pedaqoq olmaqla yanaşı, həm də sadə, səmimi, təvazökar insan, fəal vətəndaşdır. Azərbaycanın ictimai-mədəni həyatında yaxından iştirak edən Saraxanım Rəhmanova Ümumi Dünya Uğrunda Federasiyanın “Xeyirxah iradəli səfiri” fəxri adına layiq görülüb. Qeyd edək ki, Birləşmiş Millətlər Təşkilatı Baş Assambleyasının 20 sentyabr 1993-cü il qətnaməsinə müvafiq olaraq hər il 15 May tarixi bütün dünyada Beynəlxalq Ailə Günü kimi qeyd olunur. Bu günün keçirilməsinin əsas məqsədi cəmiyyətin diqqətinin ailə məsələlərinə yönəldilməsi, ailə dəyərlərinin qorunub saxlanılaraq gələcək nəsillərə ötürülməsi, gənclərin ailə həyatına hazırlığı, ailədə sülh və dözümlülük mədəniyyətinin, sağlam həyat tərzinin, sağlamlıq imkanları məhdud olan insanların cəmiyyətə inteqrasiyasının təbliğ edilməsidir.\nPrezident İlham Əliyev və Azərbaycan Respublikasının Birinci vitse-prezidenti, Mehriban xanım Əliyeva ailə institutuna yüksək diqqət və qayğı göstərirlər. 2006-cı ildən başlayaraq Azərbaycan Respublikası Ailə, Qadın və Uşaq Problemləri üzrə Dövlət Komitəsinin təşkilatçılığı ilə 15 May- Beynəlxalq Ailə Günü ölkəmizdə də qeyd edilir. Bu münasibətlə keçirilən tədbirlərdə daim iştirak edən dosent Saraxanım Rəhmanova BSU-nu layiqincə təmsil edir. Dosent Saraxanım Rəhmanova Beynəlxalq Ailə Günü çərçivəsində keçirilən “Milli mətbəx” müsabiqəsinin fəal iştirakçısıdır. O, həmçinin mütəmadi olaraq sosial baxımdan əhalinin həssas qrupuna aid edilən ailələrlə görüşərək onlar üçün müxtəlif xeyirxah tədbirlər həyata keçirir və onun bu fəaliyyəti rəğbətlə qarşılanır. Dosent Saraxanım Rəhmanova belə xeyirxah əməllərinə görə həm çalışdığı kafedranın əməkdaşlarının,həm də universitet kollektivinin hörmətini qazanıb.\nBizimlə söhbət zamanı dosent Saraxanım Rəhmanova BSU-nun professor-müəllim heyətinə və tələbə-gənclərinə göstərilən xüsusi diqqət və qayğı, eləcə də onların xeyirxah təşəbbüslərinə, layihələrinə yüksək səviyyədə dəstək verdiyi üçün universitetin rektoru, Yeni Azərbaycan Partiyasının İdarə Heyətinin üzvü, partiyanın Qadınlar Şurasının sədri, professor, Əməkdar müəllim Nurlana Əliyevaya dərin təşəkkürünü bildirdi, ona ən xoş arzu və diləklərini ifadə etdi.


Bayramlarınız mübarək! İl bitər, ümid bitməz...\nİl bitər, ümid bitməz...\nXoruz ili necə keçdi, İt ili nə vəd edir?\nDaha bir il tarixə qovuşur və 2018-ci ildə nələrlə üzləşəcəyimizi bilməsək də, arzularımızın ardınca növbəti ÜMİD ilinə adlayırıq. Çin təqviminə əsasən, son iki ildə biz “qırmızı və alovlu” illərdən keçdik: 2016-cı ildə qırmızı və ya alovlu adlandırılan “avantürist” Meymun ilini geridə qoyaraq qırmızı və alovlu Xoruz ilinə keçmişdik. Astroloqlara görə, qarşıdakı Sarı it ili sakit keçəcək...\nÖtən ildən yadda qalanlar\n2016-cı ildən nələr yadda qaldı, 2017-ci il bizə nələr vəd edir? Xoruz ili qlobal miqyasda üzücü və qəliz keçdi, təlatümlər, müsibətlər və fəlakətlərlə müşayiət edildi. Həm də qəribə il idi və Xoruz ili həm müstəqim, həm də məcazi anlamda haradasa superdövlətin başında ilk ilini keçirən ekssentrik milyarder Donald Trampa çox bənzədi...\nBaşa çatan ildə Azərbaycan üçün ən başlıcası müstəqil dövlətimizin 26 yaşını doldurması oldu, ölkənin siyasi, sosial-iqtisadi sabitliyi, hərbi gücü bir qədər də möhkəmləndi. Amma köhnə problemlərimiz yaxamızdan qopmadı. Dalana dirənmiş Dağlıq Qarabağ nizamlanması yerində saydı, danışıqlar qismən bərpa olundu, amma daha da çıxılmaza girdi, cəbhədə şəhidlər verdik, atəşkəs pozulmaqda davam etdi və beləcə düşmənlə münaqişəmiz növbəti ilə ötürüldü.\nEyni zamanda, 2017-ci il Azərbaycan üçün bir sıra əlamətdar hadisələrlə zəngin, uğurlu illərdən biri oldu. Azərbaycan yalnız özü üçün yox, həm də region üçün önəmli, hətta qlobal xarakterli addımlara, layihələrə imza atdı.\nYeni əsrin müqaviləsi. “Azəri-Çıraq-Günəşli” (AÇG) neft yatağının işlənilməsi 2050-ci ilədək uzadıldı. 1994-cü il sentyabrın 20-də imzalanmış “Əsrin kontraktı”na edilmiş neft hasilatının pay bölgüsü haqqında düzəlişə və yenidən tərtib olunmuş Sazişə əsasən, ölkəmizə xarici investorlar tərəfindən 3,6 milyard dollar həcmində bonus ödəniləcək. Sazişdə SOCAR-ın payı 11,6 faizdən 25 faizə qaldırılır, Azərbaycana çatacaq mənfəət nefti isə 75 faizə çatdırılır.\n“Əsrin müqaviləsi” çərçivəsində ötən 23 il ərzində AÇC-dən 436 milyon ton neft hasil edilib və yataqlarda hələ təxminən 500 milyon ton neft ehtiyatı var.\n“Dəmir İpək Yolu”. Bakı-Tbilisi-Qars (BTQ) dəmir yolu xəttinin açılışında Azərbaycan və Türkiyə prezidentləri İlham Əliyev ilə Rəcəb Tayyib Ərdoğan, Qazaxıstan, Gürcüstan və Özbəkistanın hökumət başçıları - Bakıtcan Saqintayev, Giorgi Kvirikaşvili və Abdulla Aripov iştirak etdilər.\nÜmumi uzunluğu təxminən 850 kilometr olan Bakı-Tbilisi-Qars dəmir yolu xəttinin 504 kilometrlik hissəsi Azərbaycanın ərazisinə düşür. Dəmir yolu xəttinin 263 kilometri Gürcüstandan keçir. Yolun 79 kilometri isə Türkiyə ərazisindədir. Proqnozlara görə, Bakı-Tbilisi-Qars dəmir yolu ilə ilk illərdə 3-5 milyon ton, beşinci istismar ilində 6-8 milyon ton yük, bundan sonra isə ildə 3 milyon sərnişin və 17 milyon ton yük daşınacaq. Bu dəmir yolu ilə bir günə Qarsa, iki gün yarıma isə İstanbula getmək mümkündür. Bakı-Tbilisi-Qars dəmir yolu Avropa ilə Asiya arasında körpü rolunu oynayır. Bu dəmir yolu xətti ilə Çindən birbaşa Londona yüklərin daşınması təmin edilir.\nNeftin tarixi tonu. Azərbaycanda iki milyard ton neft hasil olunub. Bütövlükdə çıxarılmış 2 milyard ton neftin təxminən 700 milyon tonu müstəqillik dövründə, həmçinin 460 milyon tonu konsorsium tərəfindən hasil edilib.\nAzərbaycan neftinin milyardıncı tonu 1971-ci il martın 28-də çıxarılmışdı. Neftin ilk milyard tonunun hasilatı təxminən 100 ilə başa gəlmişdi. İkinci milyard tonu çıxarmağa isə bundan iki dəfə az - 46 il vaxt sərf olunub (AZƏRTAC).\nBirinci vitse-prezident. Prezidenti İlham Əliyev Heydər Əliyev Fondunun prezidenti Mehriban Əliyevanın Azərbaycan Respublikasının Birinci vitse-prezidenti təyin edilməsi haqqında sərəncam verdi.\nDövlət başçısının sədrliyi ilə keçirilən Təhlükəsizlik Şurasının iclasında Prezident İlham Əliyev Birinci vitse-prezident Mehriban xanım Əliyevanı təqdim etdi.\nİslam Həmrəyliyi Oyunları. Mayın 12-22-də Bakıda IV İslam Həmrəyliyi Oyunları - “İslamiada” keçirildi. 57 ölkədən idmançıların iştirak etdiyi oyunların idman proqramına 20 idman növü daxil edilmişdi. 11 gün ərzində 40 ölkənin nümayəndələri, ümumilikdə, 886 mükafat - 269 qızıl, 267 gümüş və 350 bürünc medal qazandılar. Bu medalların 162-ni 75 qızıl medal ilə Oyunların ümumi yekununda 1-ci yeri tutan Azərbaycan idmançıları qazandı. İkinci yeri 195 medal və 71 “qızıl” ilə Türkiyə, üçüncü yeri isə 98 medal və 39 “qızıl” ilə İran tutdu.\nBöyük Qayıdış. Cəbrayıl rayonunun işğaldan azad edilmiş Cocuq Mərcanlı kəndinin bərpasının birinci mərhələsi başa çatdı (14 iyun). Dövlət başçısının sərəncamına əsasən, birinci mərhələdə kənddə 50 yaşa yış evi, məktəb, Şuşadakı məktəbin bənzəri tikildi.\n“Qarabağ”ın tarixi zəfəri. Ağdamın “Qarabağ” klubu UEFA Çempionlar Liqasının qrup mərhələsinə vəsiqə qazandı. Qrup mərhələsində Avropanın “Çelsi”, “Roma” və “Atletiko” kimi futbol qrandları ilə qarşılaşan Azərbaycan çempionu milli futbol tarixinin ilklərinə imza atdı: evdə və səfərdə ilk qollarını və heç-heçələrini etdi, iki xal qazana bildi.\nBaşa çatmaqda olan ilin yadda qalan hadisələri sırasında yayda Prezident İlham Əliyevin iştirakı ilə jurnalistlər üçün tikilmiş ikinci binada media işçilərinə 255 mənzilin açarlarının təqdim edilməsini, 17 il Vergilər Nazirliyinə başçılıq etmiş Fazil Məmmədovun işdən çıxarılaraq yerinə təhsil naziri Mikayıl Cabbarovun təyin edilməsini, oktyabrın 23-də etap zamanı iki məhbusun - “Qoca” ləqəbli Etibar Məmmədov və Əli Ağaminin konvoy mühafizəsinin altından qaçmasını və bu qaçışın Ədliyyə Nazirliyinin Penitensiar Xidməti üçün zəlzələ effekti doğurmasını və s.-ni də qeyd etmək olar.\nDünyanın bir ili\n2017-ci il qlobal geosiyasətə korrektə edən müxtəlif hadisələrlə zəngin oldu. Xoruz ili İŞİD terror qruplaşmasının sıxışdırılmasında həlledici il oldu. İlin önə çıxan liderləri Donald Tramp, Vladimir Putin və Rəcəb Tayyib Ərdoğan oldu. İspaniya Krallığının Kataloniya Muxtar Vilayətində, Barselonada baş verənlər və rəsmi Madridin ona reaksiyası beynəlxalq hüququn ərazi bütövlüyü prinsipinin xalqların öz müqəddəratını təyin etməsi prinsipi üzərində təntənəsi öaxımdan qlobal anlamda əlamətdar oldu. İspaniya təcrübəsi ilə separatizm ciddi zərbə aldı.\nBütünlükdə, il siyasi gözləntilərlə dolu oldu, onların bir çoxu sonuca varmadı və növbəti ilə ötürüldü.\nTrampın ilk ili. Yanvarın 20-də ABŞ prezidenti postunda rəsmən işə başlayan Donald Tramp milli iqtisadiyyatın inkişafına “stavka” etməklə Birləşmiş Ştatların daxili və xarici siyasətini təftiş etməyə cəhd etdi. Lakin ABŞ seçkisinə “rus müdaxiləsi” ilə bağlı komandasının üzvlərini itirdi və impiçment təhdidi ilə üzləşdi.\nABŞ prezidenti İran və “altılıq ölkələri” (ABŞ, Almaniya, Fransa, Böyük Britaniya, Çin və Rusiya) arasında imzalanmış hərtərəfli birgə fəaliyyət planından çıxmaq istəyi, müsəlman ölkələrindən girişə qadağa qoymaq cəhdi, Meksika ilə sərhəddə divar inşa etmək niyyəti, KXDR-la münasibətlərdə “savaş ərəfəsi”nə gəlməsi və s. ilə öz damğasını vurmağa çalışdı.\n2018-ci ildə Tramp daxili gündəmə daha çox diqqət ayırmalı olacaq, çünki noyabrda Konqresə aralıq seçkiləri keçiriləcək. Çox güman ki, demokratlar Konqresin hər iki palatasında revanşa nail ola biləcəklər və bu, Ağ evlə Konqresi savaş həddinə, oradan da impiçmentə apara bilər.\nQüds davası. Tramp ən böyük qalmaqala və müsəlman dünyasına qarşı təxribata Qüdsü İsrailin paytaxtı kimi tanıması və ABŞ səfirliyinin Qüdsə köçürülməsinə dair qərar verməsi ilə imza atdı.\nBu, Türkiyənin liderliyi ilə İslam ölkələrinin sərt etirazına səbəb oldu. ABŞ və Türkiyə NATO-da müttəfiq olsalar da, Vaşinqtonun Suriyada PKK terror təşkilatının qanadlarına dəstək, FETÖ terror təşkilatına və lideri Gülənə sığınacaq verməsi iki ölkənin münasibətlərini xeyli gərginləşdirib.\nBu fonda əvvəlcə İstanbulda İƏT-in sammitini toplayan Ankara, daha sonra Yəmənlə birlikdə dekabrın 21-də BMT Baş Assambleyasının Qüdsü İsrailin paytaxtı kimi tanımamasına nail oldu.\nDaha əvvəl BMT Təhlükəsizlik Şurasında Qüdsün İsrailin paytaxtı kimi tanınması qanunsuz hesab edilmiş və 14 üzv ölkə qətnaməni təsdiq etmişdi. Lakin ABŞ qətnaməyə veto qoymuşdu.\nLakin BMT-nin Baş Məclisi ABŞ-ın Qüdsü İsrailin paytaxtı kimi tanıması qərarının qəbul edilməməsi ilə bağlı qətnaməni qəbul etdi.Cümə axşamı gecəsi Baş Assableyada tarixi sənədin lehinə 128 ölkə səs verdi, 9 ölkə qətnamənin əleyhinə çıxdı və 35 dövlət isə bitərəf qaldı.\nQətnamənin əleyhinə ABŞ, İsrail, Qvatemala, Honduras, Marşall adaları, Toqo, Nauru, Palau, Mikroneziya səs verdi. Bu siyahı olduqca maraqlı idi: hər halda, superdövlətin Palau və Nauru kimi çoxlarımızın tanımadığı cırtdanların dəstəyinə möhtac qalması tragikomik idi.\nTürkiyədə superprezident. Türkiyədə apreldə parlament idarəetmə üsulundan prezidentli respublikaya keçidlə bağlı referendum keçirildi. Seçicilər 51,41% səslə prezident Rəcəb Tayyib Ərdoğanın istəyinə uyğun Türkiyədə siyasi sistemi dəyişdirdilər. Referendumun nəticələri 2019-cu ildə keçiriləcək prezident sekçisindən sonra tətbiq ediləcək. Lakin Ərdoğan indidən geniş imkan və səlahiyyət əldə etməklə ölkəsinin nəinki daxili, habelə xarici siyasətində dönüş sayılacaq addımlar atır. Avropa İttifaqı Türkiyənin Ərdoğanın simasında “superprezident”ə sahib olmasının Ankaranın demokratik dəyərlərə arxa çevirəcəyi baxımdan narahat olsa da, Türkiyəni artıq Aİ-də nələrin düşünüldüyü elə də narahat etmir. Avropada əgər “Türkiyənin Avropa ailəsində yeri yoxdur” deyə Ankaranı incidirlərsə, Ərdoğan niyə Brüsseli saymalıdır?\nSon vaxtlar Türkiyənin Qərbdən bir qədər aralanaraq Rusiya ilə yaxınlaşması, xüsusilə, Ərdoğanla rusiyalı həmkarı Vladimir Putin arasındakı isti münasibətlər xüsusilə diqqəti cəlb edir. Ərdoğanın Qərblə Moskva arasında yürütdüyü belə balans siyasəti yeni ildə hansısa tərəfə əyilə də bilər. Bu. böyük anlamda ABŞ-ın Türkiyəyə münasibətindən və Birləşmiş Ştatlarda Ərdoğanı hədəf alan “embarqo davası”nın (“Rza Zərrab işi”) nəticələrindən asılı olacaq.\nPutin gedişi. Rusiya liderinin Suriyada ABŞ-ı mat edən gedişini yox, ölkə daxilində “Vahid Rusiya”nı “tərk etməsi” addımını nəzərdə tuturuq.\nRusiya prezidenti Vladimir Putin faktiki olaraq ilin son ayına kimi özünün gələn il keçiriləcək prezident seçkisində iştirakı məsələsini intriqa içində saxladı. Dekabrın 6-da QAZ avtokonserninin işçiləri ilə görüşdə seçkiyə qatılacağını bildirən Putin bir həftə sonra seçki iştirak formatını açıqlamaqla hakim partiyanı şoka saldı. Məlum oldu ki, Kremlin indiki sahibi prezidentliyə “Vahid Rusiya”nın namizədi kimi getməyəcək, namizədliyini özü irəli sürəcək.\n“Namizədliyimi özüm irəli sürəcəyəm”, - deyə RF lideri dekabrın 14-də keçirdiyi böyük mətbuat konfransında bəyan etdi.\n“Gazeta.ru” hesab edir ki, bu gedişi ilə Putin iki dovşanı bir güllə ilə vurub. Bir tərəfdən o, elektoratını xeyli genişləndirir: Putinə səs verməyə hazır olanların heç də hamısı “Vahid Rusiya”nı dəstəkləmir. Diər tərəfdən, RF lideri namizədliyi üçün təşəbbüs qrupları yaratmaqla nümayiş etdirir ki, o, partiya strukturlarına deyil, xalq təbəqələrinə söykənir.\nKatalon separatizmi. Oktyabrın 1-də Kataloniya hökuməti əhali arasında muxtariyyətin müstəqilliyi ilə bağlı hüquqi qüvvəsi olmayan sorğu keçirdi və bunu “referendum” adlandırdı. Rəsmi Madrid bunu qanunsuz elan etdiyindən seçki bülletenlərini və sandıqları yığışdırdı, təxminən 300 məntəqəni bağlatdırdı. Nəticədə Kataloniyada kütləvi iğtişaşlar yaşandı. Oktyabrın 31-də İspaniya Konstitusiya Məhkəməsi muxtariyyət rəhbərliyi tərəfindən oktyabrın 27-də təsdiqlənən müstəqillik bəyannaməsinin hüquqi qüvvəsini dayandırdı. İspaniya Baş Prokurorluğu Kataloniyanın keçmiş rəhbəri Karles Puçdemon və hökumətin 19 keçmiş üzvünə qarşı qiyam və korrupsiya ittihamı ilə cinayət işi açdı. İndi Karles Puçdemon 30 il müddətinə azadlıqdan məhrum edilə bilər. Sadəcə, o və beş tərəfdaşı Brüsselə getməyi bacardılar.\nHazırda Belçika prokurorluğu Karles Puçdemonun İspaniya hökumətinə qaytarılmasını tələb edir, artıq iki məhkəmə iclası keçirilib.\nDekabrın 21-də Kataloniyada keçirilən təkrar parlament seçkiləri zamanı isə muxtariyyətin azadlığının tərəfdarı olan 3 partiyanın - “Birlikdə Kataloniya üçün” (CxCat), “Kataloniyanın Respublikaçı Solçuları” (ERC) və “Xalq Birliyi”nin (CUP) yaratdığı fraksiya regional parlamentdə 135 mandatdan 70-nə sahib çıxdı, başqa sözlə, çoxluq əldə etdi. Amma ən çox səsi Kataloniyanın İspaniyanın tərkibində qalmasını istəyən “Vətəndaşlar” (Ciudadanos) partiyası topladı - 25% və bu, onlara 36 mandat təmin etdi (“Report”).\nTerror və İŞİD. Əvvəlcə rəsmi Bağdad, daha sonra Rusiya və ABŞ dabanbasma İraq və Suriyada İŞİD terror qruplaşmasına qarşı mübarizənin sona çatdığını və ya çatmaq üzrə olduğunu bəyan etdilər. Noyabrın 21-də İraqın baş naziri Heydər əl-İbadi televiziyada çıxışı zamanı ölkəsində İŞİD-in məğlub edildiyini bildirib.\nDekabrın 11-də Vladimir Putin Rusiyanın Suriyadakı “Hmeymim” bazasına gələrək rəsmi Kremlin bu ölkədəki qoşun qruplaşmasının əhəmiyyətli hissəsini geri çəkəcəyini rəsmən açıqladı. Dekabrın 12-də ABŞ prezidenti Donald Tramp İraqda və Suriyada məhz amerikalıların İŞİD üzərində qələbə qazandığını elan etdi.\nBütünlükdə, 2017-ci ildə terror aktları dünyanın yaxasından əl çəkmədi. İl yanvarın 1-də İstanbulda gecə klubuna edilən hücumla başladı: terror aktı nəticəsində azı 39 nəfər öldü, 69 nəfər yaralandı.\nAvqustun 17-də İspaniyanın Barselona şəhərində avtomobilin piyadaların üzərinə sürülməsi nəticəsində 13 nəfər öldü, 100 nəfər yaralandı. Məsuliyyəti İŞİD üzərinə götürdü.\nAprelin 3-də Sankt-Peterburqda, aprelin 7-də Stokholmda, martın 22-də və iyunun 3-də Londonda, mayın 22-də “Mançester Arena”da terror aktları törədildi.\nArakan qətliamı. Myanma son illərin ən dəhşətli qətliamı ilə dünyanın gündəminə oturdu. Cənub-şərqi Asiyada yerləşən, hərbi rejim tərəfindən idarə olunan və əhalisinin 83 faizi buddistlərdən ibarət olan Myanmada müsəlmanlar 75 ildir ki, kütləvi qətliama, sürgünə məruz qalır, hüquqları kobudcasına pozulur. Daha çox Arakan bölgəsində məskunlaşan Rohinca müsəlmanları təqib edilərək qətlə yetirilirlər.\nİndiyədək bu bölgə onminlərlə müsəlman öldürülüb, sürgünə məruz qalıb. Bu il Arakan müsəlmanları yenə dəhşətli faciələrə düçar oldular. Ölkə hərbçiləri silahlı qruplaşmalarla mübarizə adı altında bölgədə yaşayan üç minə yaxın dinc sakini qətlə yetirdi.\nArakanda müsəlmanların qətlə yetirilməsi dünya mediasının əsas xəbərinə çevrilsə də, beynəlxalq ictimaiyyət, xüsusən də Qərb dövlətləri dəhşətli soyqırıma lazımi reaksiya vermir. Yalnız İslam Əməkdaşlıq Təşkilatına üzv olan müsəlman dövlətləri Rohinca müsəlmanlarının qətliamına dair bəyanatlar yayaraq, insanların kütləvi şəkildə öldürülməsinin qarşısını almağa çağırış edirlər. Xüsusən Türkiyə daha kəskin çıxışlar edərək, evlərindən qovularaq Banqladeşə sığınan Rohinca müsəlmanlarının qətliamının dayandırılmasını tələb edir.\nYeri gəlmişkən, bu günlərdə BMT Baş Assambleyasında Myanmadan müsəlman qətliamına soy qoyulmasını tələb edən qətnamə qəbul edilib. Maraqlıdır ki, Qüds davasında müsəlmanlara qarşı olan ABŞ bu dəfə Rohinca sakinlərinə dəstək verib. Qüds məsələsində müsəlmanların yanında olan Rusiya, həmçinin Belarus Çin və bir neçə Cənub-Şərqi Asiya ölkəi ilə birlikdə qətnamənin əleyhinə çıxıb.\nBu il dünyada baş verən önəmli hadisələr sırasında Emmanuel Makronun Fransa prezidenti, Həsən Ruhaninin yenidən İran prezidenti seçilməsini, Cənubi Koreyada prezidentə qarşı impiçmenti, həmçinin ilin Almaniya kansleri Angela Merkel üçün uğursuz bitməsini qeyd etmək olar. Merkelin partiyası seçkidən umduğu üstünlüklə çıxa bilmədi və nəticədə Almaniya hökumət böhranı ilə üzləşdi.\nSarı it ili nə vəd edir?\n2018-ci il Şərq təqviminə görə, “sarı itili”dir. Əslində, İt ili fevralın 16-da girəcək. İki “alovlu” illərdən sonra “sarı it ili”nin sakit və təmkinli keçəcəyi proqnozlaşdırılır.\nAstroloqlara görə, “itlər” borc və kredit sevmir, yaşadıqları yerdən köçməyi xoşlamır.\nSarı isə pul rəngidi. İt ili pul mükafatları gətirəcək. Biznesə yeni başlayanlar ilin ortalarında çoxlu pul qazanmağa başlayacaqlar. Yaradıcı insanlar da İt ilində rahatlıqla öz istedadlarını nümayiş etdirəcəklər.\n“İtlər sağlamlığı sevdikləri üçün 2018-ci ildə qrip kimi xırda xəstəlikləri çıxmaq şərti ilə insanların səhəti yaxşı olacaq. Onlar zərərli vərdişləri sevmirlər. 2018-ci ildə səfərlərə getmək uğurlu alınacaq. Həmçinin, artıq çəki ilə mübarizə aparmaq istəyən insanların iradəsi də xeyli möhkəm olacaq.\n2018-ci il sevgi dolu il olacaq. Çoxları sevgi nağıllarına yenidən inanacaq, taleyüklü görüşlər olacaq. Ön plana ailə dəyərləri çıxacaq. Həmçinin, İt ilində insanlar sadiq dostların əhatəsində olacaq, xoş tanışlıqlara sevinəcəklər.\nİt ili müsbət enerjili olduğu üçün bu ildə doğulan körpələr gələcəkdə xoşniyyətli, sadiq və vicdanlı olacaqlar” (“Modern.az”).\nAstroloqlara görə, 2018-ci ildə dünyada müharibə və konfliktlər az olacaq, toletantlıq və qarşılıqlı hörmət yüksək səviyyədə olacaq.\n“Ekspress” qəzetinin kollektivi Dünya Azərbaycanlılarının Həmrəylik Günü və yeni 2018-ci il münasibətilə həmvətənlərimizi, bütün soydaşlarımızı təbrik edir, cansağlığı və firavanlıq arzulayır! Əziz qardaş və bacılarımıza bütün xoş diləklərinə çatmağı arzulayırıq! Qarşıdan gələn il Sizə uğur, xoş ovqat bəxş etsin, evinizə, ailənizə sevinc və xoşbəxtlik gətirsin, əmin-amanlıq içində yaşayasınız!\nYeni ilimiz Vətənimiz üçün daha uğurlu olsun, bu il o il olsun ki, itirdiyimiz torpaqlarımızın hamısının sahibi Uca millətimiz olsun!


Özünü yandıran Qarabağ əlili ilə bağlı yeni sənəd\nÖzünü yandıran Qarabağ əlili ilə bağlı yeni sənəd\nSənəddə qeyd edilir ki, mübahisəli kafeyə çəkilən xərclərin Zaur Həsənova heç bir aidiyyəti olmayıb\nAzərbaycan Həmkarlar İttifaqları Konfederasiyası (AHİK) ötən ilin son günlərində Bakının mərkəzində özünü yandıraraq intihar edən Qarabağ əlili Zaur Həsənovla bağlı yeni sənəd yayılıb. Konfederasiyadan ANS PRESS-ə verilən məlumata görə, Qarabağ qazisi Zaur Həsənov özünə qəsd edəndən sonra onu bu addımı atmağa vadar edən əsas səbəb kimi sökülmüş kafenin inşasına banklardan külli miqdarda borc götürülməsi göstərildi. İaşə obyekti sökülmüş, banklardan götürülmüş vəsait geri qaytarılmamış, bank faizləri artırılıb.\nAHİK-in yaydığı sənəd “Edis Qroup” şirkəti 2011-ci il avqust ayında Azərbaycan Respublikası Ali Məhkəməsinə əlavə kassasiya şikayətidir. Həmin şikayətin bir bəndini belədir:\nQeyd edilir ki, Bibi-Heybət qəsəbəsi, “Şıx” sanatoriyasının ərazisində yerləşən çayxananın faktiki qeyri-rəsmi sahibi “Edis Qroup” şirkəti olub. Bibi-Heybət Bələdiyyəsi tərəfindən çimərlik zonasında 70 kv.m. torpaq sahəsi 08.04.2005-ci il tarixli, 25 saylı icarə müqaviləsi ilə Həsənov Zaur Həsən oğluna 10 illik istifadəyə verilib. “2008-ci ildə Z.Həsənov “Edis Qroup” şirkətinə daxil olandan sonra zibillərin çıxarılması, abadlıq işlərinin görülməsi, işçilərin istirahəti ilə bağlı tikinti aparılması, ağacların əkilməsi və s. üçün şirkət bütün xərcləri özü çəkmiş, tikintini isə öz balansına qəbul esib.Bu sahə ilə bağlı məhkəmə mübahisələrinin olduğundan isə Həsənov Zaur mübahisəli tikinti ilə bağlı sənədlərin verilməsi üçün şirkətə müraciət edəndə xəbər tutublar. Əlavə kassasiya şikayətində göstərilənlərdən belə məlum olur ki, çəkilən xərclərin Zaur Həsənova heç bir aidiyyəti olmayıb”.\nÇətin ki, bu AHİK-in bu açıqlaması oxucularımıza xoş olsun. Bizcə, bu sənədlər Qarabağ əlili özünü yandırıb, 5 uşağını və həyat yoldaşını taleyin ümidinə buraxmaq üçün əl atdığı dəşhətli əməldən sonra deyil, əvvəl araşdırılmalı idi.\nMəqalədə : Özünü yandıran Qarabağ əlili ilə bağlı yeni sənəd